url: =USA, Texas pan Nu Cing Hau Mang (Lailui, Sukte) in hongnusia :: ZOMI DAILY\nposted on 15 May 2019 at 5:25 pm Lomkholna: Dahpihna, ZIUSA, Zomi\nDahpihna lai Nu Cing Hau Mang @ Haupi (Condolence Letter) Zomi Innkuan USA, Inc\nMangpha Nu Cing Hau Mang @ Haupi, Sukte Beh, Kum 44 :: Zogam Lailui Khuami Pa Kam Cin Pau leh Nu Niang Go Cing te tanu USA gam Fort Worth,TX ateng Nu CIng Hau Mang @ Haupi in abeisa May 13,2019 in Gil Sung dam lohna tawh leitung nun tak napan ongnusia cihthu izaakmanin ZIUSA kipawlna in dah mahmahna ipulak hi.\nNu Haupi pen i theih pak ding in Zolai Siangtho aletkhia masa Sia,Kam Khaw Thang monu ahihi. Nu Haupi pen abeisa 2009 in Pasian lamhonsakna tawh USA ongtung ahihi. Nu Haupi pen Fort Worth khuapi bulphuh Zomite kipawlkhopna Zomi Innkuan Fort Worth ah active member kician khat leh USA gamsung Zomite sihna vaiah luang kiphamzawh nading a akivaihawm ZIUSA Genvai ah 04/25/2015 (GV Number 00644) tawh tunidong active member khat ahih manin thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nNu Haupi luanghawm tawh anunungpen Funeral Service ong tungding Saturday 05/18/2019, 11:00 AM (Zomi Baptist Church) makaih natawh hehnep hunbawl khopna na kinei dinga Rev.Pau Khup in Pasian kammal tawh hanthotna thapiakna ong neih khit ciang hanah vuina kei nei ding hi (ZBC) address 5900 Montague St,Fort Worth TX 76119,Sivuina Burial Place 3:00 PM (Skyvue Funeral Home & Memorial Gardens)\nNu Haupi ong nusiatna hanga adahakap sangam tanau meltheih akuamakhempeuh hehnemsiampa kha siangtho in alamdangin hong hehnem ciatta henla I biak Pasian in a makiangpana ongpai khasiangtho in lungnop tawldamna ong guat kimciat nading ZIUSA kipawlna in thu kingetpih hi. Dahpihna Lianpitawh, Pu Mun Mang (Genvai tanupi)\nPrevious: Malaysia, Setapak vengsung ah Factory meikang in puakkham ziahziah\nNext: USA, Tulsa pan Lia Ciin Kang (Mualbeem, kum 41) in hongnusia


timestamp: atn

url: =Hmarte Omna Mizote In Nawngkai Sa ~ Thu Tatuam (Siyin News)\nHmarte Omna Mizote In Nawngkai Sa\nSaturday, April 11, 2015 Mizo Ngam News No comments\nThe Mizoram state thuneite in Manipur state taw ngamngii zawl Hmar minamte tenna munh sia "Mun nawngkai (disturbed area) ci'n cheptee sawm hi.\nMarch 28 ni Hmar People's Convention (Democrats) pawl ii thalup hang in Palik 2 leh ministerte mawtawhawlpa thilaw ahikom hi munh sia mun nawng kai munh ci in nasia tatak pholak sawm ahihang, state parliament ah kikumh lai tu hi.\nThuneite in hi bangh kikup lai tak, People's Right to Information and Development Implementing Society of Mizoram (PRISM) te in Mizoram lilimh sia tualthana, kibuanna, phingphitna, ngoltolna le numei pha ngawl zongh om ahikom "Munh nawngkai" ci tu kilawm ahi zawk kumh 20 cing zo ci hi.\nAcingzaw in : http://timesofindia.indiatimes.com/city/guwahati/Mizoram-mulls-ordinance-to-impose-disturbed-tag/articleshow/46868240.cms


url: =Laitloek 15 - Baibal Olcim\n6Te dongah Philisti rhoek loh, “He he ulae aka saii,” a ti uh hatah, “A yuu te a bong pah tih a baerhoep taengla vik a paek pah dongah Timnah cava Samson loh a saii,” a ti uh. Te dongah Philisti rhoek te cet uh tih amah khaw a napa te khaw hmai neh a hoeh uh.\n14Lehi la a pawk vaengah anih te doe hamla Philisti rhoek yuhui uh. Tedae anih te BOEIPA Mueihla loh a thaihtak sak dongah a ban dongkah rhuivaeh te hmai neh a do tih hlamik bangla poeh. Te dongah a kut dong lamkah a pinyennah te tlae.\n< Laitloek 14\nLaitloek 16 >


url: =BIAKPIAKNA SANGIN...ka deihzawk ~ MUC\nBIAKPIAKNA SANGIN...ka deihzawk\nAdmin 7:36:00 AM Articles, Conference Pianna thu, Religion Articles\nBIAKPIAKNA SANGIN . . KA DEIH ZAW\nKham Khen Pau,\n(June 17, 2014 Tuesday 10:12PM)\nIsaih 1:13 sungah Pasian in Sabbath deih nawng keng acih thu Hilhcianna:\n1. Pasian in Sabbath deih nawnlo ahihman-in hih kammal a paukhia ahiam?\n2. Banghangin Sabath le khadet nite ka muhdah hi, Pasian in ci hiam?\n3. Tuate ama piak, asawl mah hilo hiam, cihte ensuk in nambat 1, le 2 idawng kik ding hi.\nTua adingin , deihmun bek tang laklo-in athudopphah(context) itel ding thupi hi.\nMaymyo ka omlai, 1993 gual Sabbath nikhat-in, huangsunga vaimin gaute, naupang khat in ong gusim den hi. Kei zong ka pang sim hi. Huangsung onglut ciangin mi 2 ongpha uha, khat pen kongkhak ah gaalvil in om hi. Akhatpa in vaimimgau abal laitakin paikhiankhian-in a ban ah ka man hi. Lau lua-in ong khah in, Ks 60 ong pia ning ong ci hi. Tua laitakin gaalvilpa lau-in taisim hi. Ka matpa amin kadot ciangin,” thei keng,” vive ci hi. Na nute, na lawmte in ong bangci sap hiam ci ta leng, “Thei keng” ci den hi. Na min na gen leh na vaimin balsa gap 3 teng ong pia ding, ka cih leh, tua le gap sawm ong pia in maw, ong ci sawnsawn hi. Tua ciangin aban khau gak semsem in, na gen kei leh Police ah ong puak ding ci’n inn sunglam-ah kapai pih sawm leh, “Vok nam, vok gimna, kei ut ke’ng “ ci hi. Innkim etpih in voksa ne kei ung, veng pualam-a Lisu-te khawi gimnam bek hi, cih kawm in vok mulo ahihmanin, innsung ah ong lut ngam pan hi. Tutphah tung ka tutsak leh, “Na tanu ken thei, ko sang kahkhawm” ong ci lai nong hi. Na min na gen kei leh Police kiang ong puak tading hing, ka cih teitei ciangin, “Norman” hi ong ci hi. Amah pen SDA bang maha voksa nelo biakna nei khat ahi hi: Vok gim nam tuazaha lipkhap zah dongin abiakna ah citak bilbel napi, vaimim gau guk ding le min gennuamlo-a zuau phuah ding pen haksa salo mawk zaw hi.\nHmmm, biakna icih pen kingeina seh leng, ngeina khat suak lel-a, cihtak mahmah hang, biakna hihna taktak ahi nuntakna omlo theimawk ahi ve maw!\n1. Judah mite Biakna le Gamtat kituaklo--lampial:\nJews-te in Pasian nusia, mangngilh uh hi. Sakolte late in apu thei lai buangsam napi Jewste in Pasian mangngilhta cin Pasian in Isaih tungah gentehna pia hi(1:2-3).\nPasian bangci mangngilh uh hiam?: Mawhna le gitlohna lungsim vom, tua tawh khangin gamta uh: tua pen Topa anusiatna uh hi (1:4).\nTua manin gim thuak dinguha, a gam uh ki nusia ding hi, ci. Zion tanute(Jerusalem khua mite) lobuk bangin kinusia ding hi, ci hia(1:5-9).\nJerusalem le Juda-te pen Sodom le Gomorrah tawh genkak zah dongin Pasian mai-ah gilo uh(1:9-10)\n2. Itna, thumanna, dikna le hehpihna Awlmawhlo sa-in Biakpiak Kuhkal Pong mawk pen Pasian in Deihlo:\nTua huhau-in Pasian kammal anuai-a bang hi:\na. Ngai dih un, na biakpiakna neunaute uh bang ahiam? Kei mah in bawgtal thau limci tampi biakpiak na ding in kisam ka hi kei hi. Biakpiakna sisan hangin ka nuam tuan kei hi. Biakna pia dingin nong pai uh ciangin bang hangin biakinn huang kihhuai in ong sik nahi uh hiam?(1:11-12) Hihte ah Judahte in Pasian tungah biakpiakna ahahkat mahmah hangin Pasian lungdam lo cih ong lak hi. Bang hang hiam cih leh, gitlohna, nusialo in biakpiak hangin akhiatna omlo hi Pasian in aci nuam ahi hi.\nb. Tua manin, man neilo biakpiaknate ong paipih nawn kei un, sabat le khade nite leh kikhawpna te ka ning hi ci maita hi. Ahangpen, Judahte in tuate hahkat in abawl uh hangin, Pasian deih lungsim thumana, itna, migitnate awlmawhlo uh ahiman hi. Thungetna saupi na behlaplap uh hangin khut tungah sisan bangsa in thungetna saupipi na neih uh hangin ka ning hi ci hi. (1:15)Tuate omlo-a sabath, khadet nite ah biakpiakna a paipih hangin lungsim kipuahphatna omloa biakpiakna pen Pasian in deih masa lo hi(1:13-15).\nEi etteh dingin lungsim sung thumanna le migitna, itna awlmawh lopi a sabath tan voksa nekloh bek pen Pasian lungkim zolo hi, cihna hi.\nKipuahphat ding Sawlna:\nc. Na khut uh silsiangun, gamtat hoih kisin un, thumanna zongun, na gamhtatna uh puahpha un, tagahte hu un, meigongte panpih un, Topa in ci hi(1:16-17).\nd. Ong pai un, kikum khawm ni, na mawhnate uh sisan abat hangin, vuuk bangin kong paak sak ding hi. Thu mangin nong pai uh leh, leitang pan un gah hoihbelte na ne dinguh hi; nong nial uh leh namsau in ong valh ding hi, Topa kei mahin kong gensa hi, ci hi(1:18-20).\nBanghangin Juda-te Biakpiakna Pasian in deihlo?\ne. Bang hangin Judahte tua dinmun tung uh: Thuman thutak tui vung abatna Judahte banghangin numei paktat le mithat-te dinmun tung hiam? Ahangin na gamukte uh in langpangte vive asuak uha, gutate tawh kipawl uh hi. Golhguk sum bek tawh nasem uha, thaman bek lamen uh ahihmanin, tagahte hulo uha, meigongte thu amau kiang tung zolo hi, ci hi(1:23).\nHih atunga (a,b,c, d, e) thu omteng ikaih khop ciangin, Juda-te le Pasian kikaal ah thu omzia ong kimu thei hi. Pasian in Juda-te pen thuman le dikna kemcing dingin asawl ahi hi. Tua adingin biakpiakzia tampi zong pia hi. Tua biakpiakziate in dikna le thumanna bulphuh nading le nuntak pih nading ahi hi: thuman thutakna, itna, hehpihna, khualna nei ding uh ahi hi. Tua ding kimlai, makaite akipan, a minam bup un, ngongtat, hehpihna neilo, meigong tagahte pampaih, letsong le golhguk piazote bek huam bawl uh hi.\nTua bangin Pasian deihloh teng gamta napi uh, sabath , khadetni, le biakpiakna te kuhkal tak in pia vet uh hi. Tua bang hi leh Pasian alung kim ding sa uh hi. Tua bang gamtat kihhuai tawh sabat khade ni le biakpiakna neih pen Pasian in ning ingh, akihiatna om kei aci ahi hi. Pasian deih pen thuman diktatna, hehpihna, khualna lungsim bulphuh biakna ahi hi.\n1. Hih attunga thu omzia ah, Pasian in ama piaksa sabath le khade nite mawk deih nawn vetvetlo-a a gen hilo hi. Tua Sabbath le biakpiaknate laigil ahi Lungsim siangtho le gamtat siangtho awlmawhlopi Juda-te in a sabath, khade ni le biakpiak akuhkal pongmawk uhpen kih ing aci ahi zaw hi. Tua Sabbath le biakpiakna dangte pen Kha nuntakna taktak-ii lim bek hi-a, ataktak pen Pasian deih itna, thumaanna, dikna, khualna le Hehpihna ahi hi. Tuateng kinlopi-in,Norman bangin, Juda-te in a puatham biaknateng kinbawl zaw kha den uh hi—agol penpen meh neu tawi sak uha, aneupenpen meh gol tawi sak-in lehbulh uh hi. Tua bang lungsim tawh Sabbath atan pen uh deih keng aci hi beka, Sabbath limlim pen Pasian in deih lo hi ci-a, tua Laisiangtho mun bulphuh pen, athudopphah tellohna le a khiatna lak khialhna ahi hi.\n2. Biakpiakzia man khempeuh in laigil le deihna nei ciat uh hi. Biakpiakna man le dik nangawn tawh ibiak ciangin, tua thulaigil ahi, Pasian deih itna, thumanna le dikna, hehpihna le khualna te(Late 85:10) a om kei leh tua biakpiakna pen Isaih huna Juda-te Sabbath tan mahtawh kibang dinga, amawkna hi veve hi, cih Isaih 1 sung thu in ong musak hi.\nArticles Conference Pianna thu Religion Articles


url: =Napisy "Malcolm in the Middle" No Motorcycles - napisy polskie 1CD sub (pol)\nMalcolm in the Middle napisy polskie S06E16\n"Malcolm in the Middle" No Motorcycles S06E16 polskie napisy (2005) 1CD sub\nMalcolm in the Middle - 6x16 - No Motorcycles.txt (21196bajty) podgląd napisów\nMalcolm in the Middle - 6x16 - No Motorcycles.avi | 183562240 | Nazwy plików\nMalcolm in the Middle - 6x16 - No Motorcycles\nAnonymous @ 2011.04.16 . 167x ( 2017.10.02 ) . Do ulubionych . Edytuj


url: =Democracy leh Zomi te nuntak zia (Socialism vs Democracy) ~ CS Dal :: ZOMI DAILY\nposted on 25 May 2016 at 8:21 pm Lomkholna: Article, CSDal, Politics\nZomi a tam zaw Democracy vai in, tawm khat te Socialism vai mahmah lai:\nDemocracy leh Zomi te nuntak zia\nSocialism cih ciang in, a tam zaw in party khat (one-party system) tawh ki-uk na hi a, gam makai pi te in gam leh minam a ding in, a mau hoih sak bang in, makaih na leh geelna (central direction and planning) tawh kalsuan hi. Kumpi makaih na, kumpi geelna bangbang in, a dik zong in, a sia zong in, lung kim zong in, lung kim kei zong in zuih loh pha mawh hi.\nSocialism or Dictatorship tawh ki-uk na ah, mimal suah tak na zong tawm mahmah a hih man in, kumpi te dik loh na khat peuh ahih kei leh, kumpi deih loh khat peuh na gen khak leh gilbeem ah hong khum thei lai uhhi. Nang hong khum (mat) zawh kei uh leh, na innkuan, na nu leh pa, na sanggam te dong na leng in, sim mawh na, bawlsiat na hong nei thei uhhi. Kawlgam pan a khang khia Zomi te in telsiam mahmah ding hi.\nZomi te zong ki pawlnakhat (one party system) sung ah ki pumkhat theih nang hanciam na tampi ki nei khin hi. Ahi zong in, hanciam na te tangtung zo taktak nai lo hi. Zomi te pen ei tum tak tek in, ki pawl na tuamtuam tawh a kalsuan nuam pha deuh minam te i hihi. Tua ban ah a pil a siam hi ta se kei leng, ngaihsut na leh upmawh na te suakta tak in gen khia thei ziauziau te hi hang.\nHi bang in, kipum khat theih loh na pen, a sia/ diklo ding a bat hang “Democracy” vai mahmah hi. Democracy cih pen kipawlna khat bek hi lo in, multi-parties system hi. Ki pawlna tuamtuam, policies tuamtuam tawh ki lam ki-uk na hi. Mimal kim in a ki kim in suahtakna (equal rights) nei uhhi. Pilna nei ta kei zong, pumpi poina (disability) nei phial zong, khuak a cing kei phial zong in, ki neu muh, ki sim mawh cih bang om thei lo hi. A om mah leh zong, tua a simmawh te, a bawl sia te ki-uk na thu khun in a kisam bang in, thu khen ding cih na hi.\nDemocracy ki-uk na ah mimal suah tak na nuam tak in kizang thei hi. Hong uk kumpi te siatna, diksak lohna te suakta tak in ki gen thei hi. Mimawl hi a, mihai a hi zong in, mimal ngaihsutna te suak tak in ki gen khia thei hi. Opinion a hoih om ding, a hoih lo zong om thei mah ding hi. A lung kim om ding, a lungkim lo zong om ding hi. Tua pen ‘democracy’ vai mahmah hi.\nZomi te kipawl na khat sung ah kipum khat ding sang in, ki pawl na tuamtuam a deih minam te i hih na pen, democracy system, a zang minam te i hih man hi thei kha ding hi. Ki pawl khawm in nasem khawm hi le hang, Socialism maw, Dictatorship maw a zang minam te suak kha ding hi hang. Sanggam Falam, Khalkha te a ki pawl thei i cih zong a hoih na a tam mahmah hang, Socialism a zang na hi gige uhhi.\nTua ban ah Zonet sung a hi zong, Zomi media tuamtuam pan ahi zong in mimal khat ciat in ngaihsut (opinions, ideas) tuam tuam te, suakta tak in i at theih, i gelh theih na zong “democracy” vai semsem hi. (Freedom of press, nei mahmah cih na hi pah hi)\nAhi zong in, ‘democracy’ vai pen hoih mahmah hi ta se leh, Zomi sung ah lungsim picingna i neih zawh ding tampi tak kisam lai a hih lam zong hong phawk sak sem hi.\nThu ki gen khat peuh ei deihna tawh a ki tuak kei leh, mimal kiko, simmawh na peuh suak sak in, (gilbeem khawng kikhum dekdek, innkuan pih te khawng ki simmawh sak dekdek) kha pahpah thei hi hang.\nNung deuh mah in, lawm te khat tawh ka kikum uhhi. Kawlgam ah zong, ZNC bek hi lo in, Zomi min tuamtuam tawh political party nei ngeingai leng Zomi MP tampi ki nei thei zaw ding, mipi te ading in teel theih ding (Choices) om zaw ding hi ci in ka gen leh:\n“Zomi te pen lungsim picing kinei nai lo a hih man in, Zomi party khat leh khat kikal ah party vai hi nawn lo in, mimal ki muhdah na, ki lem loh na hong suak thei ding a, ei sung teng, buaina leh supna tam zaw ding hi,” ci in hong dawng kik hi.\nZomi te lungsim picing i neih zawh ding thupi mahmah hi. Tua hi leh idea tuamtuam, opinion tuamtuam ki bat loh na te hang in, mimal ki muhdah na, mimal kiko na, mimal ki-tot na te piang nawn lo pah ding hi.\nPrevious: Pasian’ thupha tawh a kidim leitung\nNext: Cikciang koi ah ih ciah nawndiam? ~ Cope Suan Pau


url: =UNHCR zumpi pan Malaysia gamsung aom Zomi gambeel khempeuh zaksakna :: ZOMI DAILY\nposted on 17 July 2018 at 1:01 pm Lomkholna: Malaysia, News, Refugee, Zomi\nChin State huamsung aom gambel te vaitawh kisai in UNHCR zumpi pan “Community Messaging For Chin Processing” cih thulu pen English, Zomi, Falam, Hakha kampau nam 4 tawh zaksakna\nMalaysia gamsung aom Zomi gambeel mi khempeuh tungah UNHCR zumpi pan thuzak sakna\nTuma kum leh kha bang zah hiam khat pek in Chin state ii gam ki ukzia, taangpi vai hawmzia leh lungmuanna omzia, thu kante in a mun a mual ah pai in a mut khiatna tungtawn in hong khangto semsem in hong hoih semsem aa, gam zong ahoih lam ah kikhel in khangto mahmah ta hi cih pen etcian nate pan un ki khentel thei in mipi ta ding inzong lungmuan huai ta hi cih ka khensat uh hi.\nKawlgam mun tuamtuam te ah buaina tampi piang in lungmuanna bittak in a om loh hang Chin State sung pen ki lemnate kiptak omta in galtaite ading etsak leng lungmuan huai ta hi.\nTua ahihman in gamsung ki khelzia en leng, Chin State pan galtai mi khempeuh pen Kawl kumpi ii hutna sung ah lungmuang tak in om theita hi cihna leh Chin gamtai/gambeelte khempeuh zong UN pan in leitungbuptawh ki zom in huhpiak nate ki sam nawnlo hi cih kongza sak uh hi.\nHih bang in UNHCR in Chin gambeel mite tawh ki zopna a khawl nading nasep pen ni August 1, 2019 pan in ki panta ding hi. Tua ni a kipan, UN zum ah card tettan toe (renew) ding a ong pai Chin State pan gambeel mikhempeuh pen a nuai a bang in lampi 2 ki gen in khentatna ki neisak pah ding hi.\nGambeel mi hing cih na genkhiat na leh dotnate ( interview)te om nawnlo in, na tawi UN card pen December 31, 2019 dong tetan ong ki pia ding uh hi. Hih lampi khatna ateel gambeel peuh mah pen December 31,2019 dongbek mah UNHCR te tawh ki zom hi. Tua khit a ki pan card/laidal te tetan ong ki pia nawnlo ding a January 1, 2020 a ki pan UNHCR tawh ki sai na/ki zop na a bei hi ta hi.\nNang mimal ngiat in gambeel mi na hihna pulak in, UNHCR te hutna “kisam ngiat ing” a kici te in interview phyi ding ki ngen thei hi. Tua hih leh na tawi card pen laidal in ong ki khek sak ding a, interview ni ding zong ong ki gelsak pah ding hi. Na genkhiat thu tungtawn in gambeel mi in ciaptehna ngahna leh ngah zawh loh khensatna pen kha 2 sung in ong ki theisak ding hi. Tua dungzui in, gambeel mi in ong ki sangzawh kei leh na laidal zong ong ki laaksak kik ding in bangmah ki zop na om nawnlo pah ding hi. Gambeel mi in ong ki sangzawh leh card ong ki pia ding in a bei hun zui in tetante ong ki pia toto ding hi.\nHih nasep na teng pen 31 December 2019 in a ki zo ding hi. Hih ciangtan ni khit aki pan in Gambeel mi hicih ciapteh na angah mimal te bek mah pen UNHCR in card te pia in, UNHCR tawh ki pawl in gamtuamtuam te pan in dalna leh a ki vaihawm sak ding phatuam na te ngah suak ding uh hi. Hih pen UNHCR pan a gen thute ahi hi.\nMalaysia Ramsungum Kawlram Chin Raltlan Pawl Hrang Community Casuah\nUNHCR in Malaysia ramsung um chin raltlan pawl an raltlan sinak parih thilthleng thupi zetzet pawl Chin mi hmuahhmuah hnenah theihter a duh.\nChin ram sungih ramuknak dinhmun, pawlkomnak le humhimnak pawl thawn pehtlaih in thazetin kum tampi zohfel si hnuah leitlun si daan vekin thatnak lam pan vivo a si ruangah ram dai in a hmun zo tiin thu relcatnak tuah a si zo. Kawlram ih hmunthenah cun thufek le dai in a um hrih lo nak hmun pawl tla an um ko nan a tu fang Chin ramah cun raltlan humhimnak hrang ruahsannak (Refugee protection perspective) um ding kawp in rampi a dai in a him zo a si. Hi thu thawn pehtlaihin UNHCR in Chin mi raltlan pawl cu kawlram cohzah ih humhimnak tangah himten an um thei tiin a lak/ruat ruangah UNHCR ih leitlun humhimnak (International Protection) tul nawn lo tiin a ruatcat.\nCuih si ruangah UNHCR in 1 August 2018 ih sin Kawlram in ra Chin mi raltlan pawl lakin leitlun humhimnak tul lo ding tiih ruahmi pawl hrang raltlan sinak ihsin cawlhternak hnatuan thawk ding in thu thencat a si zo. Hih ni ihsin thawkin UNHCR ih Card thleng dingih a ra pantu Chin raltlan hmuahhmuah cu duhmi hril theinak pahnih fingfing thawn counsel pek a si ding.\nBulpak tuhsuhnak let ding duh lo ih ni 31 December 2019 tiang UNHCR card nung kai duh pohpoh cu ni 31 December 2019 tiang lawng UNHCR ih humhimnak tangah umter a si ding. Cu tiih a hriltu pohpoh cu a si ding daan vek tein ni 1 January 2020 ihsin an raltlan sinak a cem dingih UNHCR identity cards thar tla suahsak bet a si nawn lo ding.\nLeitlun himhimnak ka tul lai a si tiih a ruat awtu cu pakhat hnu pakhat in thusuhnak let (Interview) ding in ko a si ding. Raltlan sinak nemhnget ding le netabik thuthencatnak hrang timtuahnak neih laiah UNHCR card cu cahnah ah thlengsak sung a si peiih thlahnih hrawng a rei ding. Netabik thuthencatnak thawn pehtlaihin, raltlan sinak ihsin cawlhterin UNHCR cahnah pek bet a si nawn lo ding cu tiih a si lo len raltlan sinak cohlang si peiih card thar suahsak bet a si ding.\nHi hnatuan hi ni 31 December 2019 ah theh le net a si ding. Himi ni lan hnuih UNHCR hnenin leitlun humhimnak a tul lai a si tiih ruahmi pawl lawng UNHCR ih a neih mi leitlun humhimnak hnuaiah hming khumsak le bomnak pek bet vivo an si ding.\nMalaysia ram ah a ummi Chin ralzam bu hna sin ah UNHCR biacah\nMalaysia ram ah a ummi Myanmar ram in a rami Chin ralzam bu hna cu nan ralzam sinak kongah a biapimi thlennawnnak a um caah mah cu thlennawnnak kong cu UNHCR nih theihter kan in duh hna.\nChin ram chung i ramkhel sining, zatlang nun ning le humhimnak lei thanchonak hna cu a kumkum in zoh dih cikcek a si i, thanchonak an um ko cang hna tiah hmuh a si. Myanmar ram hmun cheukhat ah cun thil sining hi a fekfuan rih lo i a dai rih lo. Nain, atu lio Chin ram cu a dai ko i ralzam caah a him ko tiah hmuh a si. Chin miphun ralzam hna cu Myanmar Cozah sin in an himnak ding caah mahhi thil sining hi bawmtu a si lai i, UNHCR huhphenhnak pek an herh ti lo tiah UNHCR nih a ruah.\nCucaah, huhphenhnak pek an herh ti lo ruahmi Myanmar in a rami Chin miphun hna cu ralzam an sinak dirhmun 2019 August 1 thok khin donghter dingin UNHCR nih biachahnak a tuah cang. Ralzam card tharchuah (renew) dingin UNHCR a rak panhmi Chin ralzam hna cu mahhi ni thok cun pumpak in ruahnak peknak ngeih an si lai i, duhthimnak 2 pek an si lai.\nDuhthimnak 1 nak:\nA herhmi pumpak biahalnak tuah ti loin atu lio an i tlaihmi UNHCR card cu 2019 Decemer 31 tiang pehsauhpiak an si lai i, 2019 December 31 tiang khi UNHCR huhphenhnak tangah an um lai. Nain, 2020 January 1 thok khin cun ralzam an sinak dirhmun cu a dih colh cang lai i, an UNHCR card cu tharchuahpiak than an si ti lai lo.\nDuhthimnak 2 nak:\nHuhphenhnak ka herh ko rih tiah a ruatmi hna nih cun pumpak biahalnak tuah dingin nawl khawh a si. Ralzam an sinak fehternak ding caah an UNHCR card cu catlap in thlenpiak an si lai i, an caah a donghnak bik a simi biachahnak cu thla 2 chungah tuahpiak an si. A donghnak bik biachahnak tuahpiak an sining in ralzam ah cohlan lomi hna cu ralzam an sinak kha donghter colh a si lai i, an UNHCR catlap zong pehsauhpiak an si ti lai lo. Nain, ralzam a si ko tiah fehtermi/ cohlanmi hna cu an ralzam sinak card tharchuahpiak than an si.\nMahhi thil tuahmi hi 2019 December 31 ah lim ding a si. Huhphenhnak a herh ko rih tiah UNHCR nih a fehtermi hna lawng mahhi ni thla pin cun ralzam cazin chungah khumh an si lai i UNHCR huhphenhnak tangah an um lai.\nPrevious: Russia gamsung World Cup kimawlna Stadium tualpikhat kicim\nNext: Indonesia ah aphu lakna in khuasung mipi te’n awle 300 dektak thatlum\nMP Pu Kham Khan Thang teelcing angahna Tonzang huamteng ah zinkawikawi\nMalaysia ah BMW mawtaw minthang khat tuahsia in nungakno khatin sihlawh ~ ZD\nTulaai Leitung Thuthang Tuamtuam Updates November 6, 2014\nHaimual lamzikpi thak kum 5 sung sawt theiding\nBang hang, Bang hangin


url: ='' ZOMI NAM NI HONG PIAN KHIATNA ZIA '' By - C. Thang Za Tuan - Laibu Saal\nHome > Thuluui/Articles > '' ZOMI NAM NI HONG PIAN KHIATNA ZIA '' By - C. Thang Za Tuan\n'' ZOMI NAM NI HONG PIAN KHIATNA ZIA '' By - C. Thang Za Tuan\nZomi Nam Ni pen Tuunkha (February) 20 ni-in kiciamteh hi. Hih ni in muhna toi tawh hong piangkhia vat hilo-in minam leh gam itna lianpi tawh hong kipan khia ahi hi. Hih Zomi Nam Ni hong piankhiatna thu pen thuk-in zai-a, zong sang mahmah hi. Hih ni-in Zomite’ adingin suahtakna, ki-it kilemna, minam vai leh cikmah cianga a mangthang ngei nawnlo ding Zomite’ tangthu mungpi khat ahi hi.\nZomite’ adingin Zomi Nam Ni a hong piankhiatna thu tel taka ih theihtheih nadingin hih banga a hong piankhiatna tangthu tawmbeek ih theihloh kiphamawh hi. Mikang kumpi in ni suahna lam gamte hong keeka, India ciang hong tung ta hi. India panin Kawlgam khanglam teng 1824 kumin hong la hi. 1852 kum tak ciangin Kawlgam phellang hong laaksak khin ta uh hi. 1885 kum ciangin Kawlgam buppi hong nuaisiah uhhi.\nTua hun laitakin Zogam pen ei le ei ki-ukna India leh Kawlgam kikal-ah om hi. Zogam in Kumpi neilo-in mi khempeuh kumpi leh nautang kici hi. Ki-ukna Thukhunpi kineilo hi. Hih bangtengin gamkeek, huang-eu Mikangte in hong muh ciangun Zogam hong sim uh a, kum tampi hong sim khit 1896 ciangin Zogam hong la zo uh a, 1907 ciangin Zomite’ deihna hilo, Mikang kumpi deihna tawh ki-ukna hong bawlsakin Zomi tangpi tangta deihna donglo-a, Zomi leh Zogam uk ding Ukpi (Feudal Chief) hong guan ziau uhhi.\nTua banga hong bawlnate uh kithuak nuam tuan lo-in Kawlgam sunga om minam kimte tawh a kibangin Zomite in Mikangte ih dona tangthu ciaptehna-in Zomi Nam Ni hong piankhia ahi hi. Tua tangthu leh-et kik leng:- 1939 kum khit ciangin suahtakna ngah nanga hanciamna hong nasia semsem hi. Zomite’ khuamuhna zong hong zai semsema, Zomi Kipawlkhopna panmunlente in gamkeek Mikang kumpi’ tungah anuaia bangin nam 9 na ngen uh hi. Tuate in:-\nZogam in Zanggam tawh a kibanga ki-ukna lama phattuamna angah nading.\nZogam ki-ukna pen Zomite deihna tawh kizui-a Thukhunpi bawlnang.\nZomite mimam dangte tawh liangko kikima kizop theih nang.\nHih atunga ngetna nam 9 te Mikang kumpi in a piak ding sangsikin, hih kipawlna a bei nang hanciam lai hi. Makai teng zong gamvai (politics) a sep nawn loh nang uh thupia zawsop hi. Ahih hangin mipi-in Mikangte’ vaihawmna a deihlohna uh nakpi takin lakkhia uh ahih manin Kanpetlet pan Mikangte taikhia uh hi.\nKawlgam in Suahtakna ih ngah cil ahi 1949 kum-a ki-at Gambup Thukhunpi tawh kizui-in Paliman (Parliament) a a dawl tungnung leh a nuainung ci-in dei nih om hi. Zomi namte adingin tua Paliman dawl nih aitang palai puak ding hong kul ta hi. Palimanah Zomi tangpi tangtate’ lungkimna tawh a kitel palai puak ding ahih hangin Minam kim Palimante- ah gamke dangte bangin Ukpite leh Khawk-ukte’ tel palai puak ding maw- cih thu kitelkhiatna hong omta hi. Tua thu siangsak dingin Zomite kimtaka thu kikupkhopna akhatveina Zomi Nambup Khawmpi (Zomi National Conference) Falam khua-ah 1948 kum Tuun kha (February) kha 12 ni pan 22 ni dong nasia takin kibawl hi. Tua khawmpi a ni nihni-in Tedim pana Pu Thang Khaw Kai in thu sunna nei hi. Tua in Suahtakna ngah ma hun lai-in Zogamah Gamkeekte’ hong nutsiat gamah hoihlo ahi hi. Ukpite leh Khawkukte’ hong uk cipna hanga a piang mi zawng tangpi tangta’ tungah kilawm kituak lo-a siah donna, kuli vanpuate thaman pia lo-a sawlna, mizawng nautangte in khua-ul sisan luanga a thalawhsa, a sepsa tungah thuman lo-pi a laksakna, akipan a thuneihnate uh uang zatluatnate’ hangin nakpi takin gentheihna kithuak hi. Tua ahihmanin hih Ukpi ngeina tawh ki-ukna a zung natawmin longkhia-a ei leh ei suakta taka mipi’deih ngeina tawh ki-uk na’ng cih ahi hi. Tua a thusun pen Falam khua huam Lailun khua pan palai Pu Chun mang leh Kanpetlet pan palai Pu Thang Muangte nih in thukimpih pah uhhi. Tua a thusun thukimpihna mipi vote tawh a khensak uh ciangin mipi 5000 sung pan vote sagih bek in nial-a vote 4993 in thakhat thu-in lungkimpih ahih manin kikipsak pah hi. Hih banga atamzaw thukimna tawh Ukpi ngeina a kibeisak nadingin Zomi nam khempeuh mipi’ deihna tawh ki-ukna ahi Democracy huihdam kidik kha a, khuamuhna mittang hong keuh ta hi.\nHih banga kikhopna a kibawl khit phetin thuvaihawm pawl in Ukpite a kibeisak manin liauna (compensation) dangka 500,000 piapah hi. Tua dangka pen a zaa lianpen panin a zaa neupen dong 70,000; 20,000; 5000; 1000 leh 100 cih bangin seh hawmsak uh hi. Tua pana kipanin kum tampi a kithuak ki-ukcipna, kigawtna leh Ukpite’ siahkaihna khut nuai pan kisuakta ta hi.\nHih banga Falam khua-a a kibawl khawmpi in gamkeekte’ hong nutsiat gam hoihlo ahi ukpi ngeina tawh ki-ukna a kibeisak bek tham lo-in, Zomite’ khang tangthu sungah kithutuah diamdiama Zomi Nam Ni bawl theih denna ,\nMipi atamzaw deihna tawh ki-ukna ahi Democracy ngeina zatna Suahtakna a ngah cil Kawlgam sunga teeng minam tuamtuamte tawh liangko kikim a,\nKipumkhatna ngahin ih gam a kip den na’ng leh Zomite minam vai lampan deihta kipanpihna zong ahi hi.\nGamkeekte’ hong guat gamh hoihlo Ukpi ngeina tawh ki-ukna a beina ni ciapteh nadingin Theinosih kha (February) 20 ni pen Zomi Nambup adingin ni thupi pen ni hi, cih Kawlgam sung bek thamlo leitung buppi in hong theihpih nading deihna tawh 1950 kumin Falam khua-ah Zomi Nam Ni nasia takin kibawla, tua lai-ah Kumpipa Sao Shwe Thaik leh a pawlte zong na kah uh hi. Hih bang teng ciangin “ZOMI NAM NI” hong piangkhia ahi hi. Zomi a kici peuhmah in hih ni thupi ni kumsimin bawl dena, a kip tawntung nadingin Zomi khempeuh ii mawhpuak ahi hi.\nZOMI NAM NI A PHAWK HUAI NA\nFebruary 20, 2002 ni pen Zomi namni kum 54 cinna hi ta hi. Ei Zogam khamtungah atung nunung pawl, kum zalom 14 hun peka kipanin eimau Hausa leh Ukpite tawh limtakin ki-ukna a kicianin ih nei hi. Mikhang gamkekte in, Kawlgam hong uk khit ciangin ei Zogam pen kawlgam ii gam khat (province) in 1896 September kha-in hong ciapteh sakin 1896 Chin Hills Regulation Act tawh ih zatngei Ukpi ki-ukna mah hong zang paisuak sak uh hi.\nKawlgambuppi in 1948 kumin suahtakna ki ngah kikin Parliamentary Democracy tawh ki-ukna hong kilaih ciangin, ei Zogamah zong Ukpi ngeina kizang nawnlo-in Council kiteelna tawh kilaih hi. Tuabang hoih tak a kilaih nadingin ei Zomibup in Falam khua-ah mihing Tulnga val kikhawmin thu khensat ni a hi February 20, 1948 pen Zominam ni ci-in 1951 kum ciangin ki kipsak hi.\nZomi namni hong tunsialin ngaih sut huai leh phawk huai a thupite lakah thu nih om kasa hi. Tuate in Ei Zomi kithutuah nading leh khantoh masuan zawh nading cihte a hi hi. Nidang lai-in Ki hawh kikawmna a haksat manin khua khat leh khua khat zong mindang pi kisa kha liang hi. Ih pau leh awkaihzia tawmtawm akilamdan manin mikhual-in ih kingaih sun kha liang hi. Tu-in khat leh khat kipi, kikawm, kimu, semkhawm a ih om ciangin midang sadang ih hih het lohna kiphawk semsemin kitheih siam, kisang siam ta hi hang.\n50 veina Zominamni Golden Jubilee Yangon-ah a kibawl lai-in Zomite khantohna ciaptehna Golden Jubilee Commemorative Magazine laibu limci mahmah khat hong bawl khia uh hi. 52 veina Zomi nam ni bawl Yangon Commiteete in Zomi pianzia sutna, Ngeina, khantohna leh mailam ngimna ci-in Myone buppi sagih in sehin thukanna kinei a, tu-in a laibu-in Zomi nam ni lapin hong suak khia ta hi. Tua banah a thupi pen khat in ei Zomite Chin ci-in Kawlgam, Vaigamah hong kilawh hangin ei leh ei Zo, Lai, Cho, Sho, Yo, Yaw, Khu ci-in Myone zui a ih kilawh ngeingei pen phungpi khat, ih pianna ih Pu’ min kibang gegu pen lawhna leh ciaptehna kibang lo lel hi kha ding hi cih ciang kitungta hi.\nTu hunin Pilna, Siamna khangto mahmahin Kawlgam zong hong khangto ta hi. Kawlgam sung a om minam lakah ei Zomite zong a tuantual ih hih khak loh nading leh mailamah kithutuak a, masuan zawh nading nakpi takin tel a, Ih “ZOMI NAM NI” ih thupit sak ding phawk huai kasa mahmah hi.\nDeputy - Director General\nBasic Education Dept.,\nItem Reviewed: '' ZOMI NAM NI HONG PIAN KHIATNA ZIA '' By - C. Thang Za Tuan Description: Rating: 5 Reviewed By: Cinpu Zomi


url: =Te Ahi Top 10 | 13.05.2021 | RDU 98.5FM\nTe Ahi Top 10 | 13.05.2021\nMonika & Akuratyde Feat. Laura Hunter\n10:32 Feat. Troy Kingi


url: =Kawlgam sung Vanleng Kikawm Thei ta - TUNGZANG NEWS\nKawlgam sung Vanleng Kikawm Thei ta\n(TZN) - Kawl gamah Myanmar Airways International te in gam sung mun tuamtuam ah khualzin mite' zattheih dingin Vanleng bupsap ( Hire) theih ding geelna nei uh a, naikhat US$ 1600 le tua zah tawh kikim Kawlgam sum (Kyats) zong tawh kibupsap(kawm) thei dingin khensatna nei uh cih kiza hi. Tua bang a kikawm thei ding vanlengte pen F-28,F-760 namte hi dinga, Nai khat pan nai 18 sung kizaangh thei dingin gen uh hi. Tua vaihawmna pen adiakdiak gamdangmite' ading lem mahmah banah Myanma Airways te zong summet bawlna lampi hoih khat ahi hi.\nTua banah US bawl mi 19-20 tuan theihna zattang zang vanleng nam tuam khat zong kawm / zattheih dingin a baihsa in koih uh ci hi. Kawl gamsung (Domestic) teng ah a leng den mah ahi minngahsa Airline minthang pawl khat zong tua bang mah a kikawmtheih na dingin, Myanmar Airways International zumpi a thuneite in gen uh hi. Vanleng bupsap nuamte in Ministry of Transport zumpi le Myanmar Airways tawh kizop dingin gen uh hi.\nTua a kikawm theihna ding mun tawh kisai thukhun nei uh a, Private nasepna (Company) te le kizopna hatsakna tawh damlo Thukin omna (Emergency) te, tuahsiatna khat peuh hang in Hotkhiat ding le zonkhiat ding akisapna munte, Nam gim khuk tawhna ding nasepnate ah kikawm thei ding ci hi. A diakdiak in kizopna haksatna mun ahi Zogam khuapi khua neute ah mi tampi kipawl khawmin kikawm thei ding ahih manin,Pasian thupha khatin kingaihsun hi. Minam dangte in a kawm zawh uh le Zomite in zong kikawm/ kizangh zo lua ding ahi hi.\nSource : Crazybag Online Family & BBC


url: =Turkey President Recep Tayyip Eldogan in Kam mal-3 tawh agam huzo :: ZOMI DAILY\nposted on 17 July 2016 at 11:54 am UTC+9:30 Lomkholna: Khawmpau, News, World\nGaalkaap pawlkhat geelsimna tawh Turkey gam thuneihna July 15,2016 ni in Gaalkaap ten buluah in Tank Thaupi te, Gaalvenleeng te leh Gaalkaap tultampi tawh Lamdung lamvaai ah dim in Mipi kuamah kongpua pialkhialo ding in khauh tak in thupia uh ahihman in kuakua in cihna ding theilo in aom laai tak un\nPresident Recep Tayyip Eldogan in Mipi te kiang ah\n1.Mipi in muang a nongteel uh Makai te nonghuh nop uhleh Pusuak unla thatang tawh igam thuneihna alaaksawm mite do ni\n2.Mipi te in Mipi tha mah zang in i Democracy huu ding hihang ci in\nKamnih apau lian teh., Hiam tawi selo mipi te Innpua ah ongpusuak khia uha, Gaalkaap te ba man ban, Tank hawl te atung ah kahto in onghing mat zatzat pah uhhi.\nTua ban ah Gam thuneihna lading a keeksa a om Gaalkaap te kiang ah ” Tu a thau tawh na ngim uh mite peen Na U Na Nau Nangsanggam te uh leh na lawm it te vive uh hi kilawm nasa uhhiam” ci in agen ciang Gaalkaap te lungtang naakpi tak in sukha Thau zangno meekzonawnlo zahkhop in atha uh zaw mang in khitui taak ngelngelh sa in khukdin in atawi uh thaute khia in kiman sak ziahziah uhhi.\nKampau bektawh Gaalkaap khutsung atungsa Agam Turkey President Recep Tayyip Eldogan in onglakhia kik hiau hi. Pasian umlo Muslim gambuang ding in lamdang lawmlawm a Leitung ah abei ngeilo ding alamdang mahmah taangthu ongsuak hi.\nHih buaina sung in Turkey gam sung ah Mi 161 si in 1,440 liam uha, Gaalkaap Zalian minal 2,839 kiman hi.\nPrevious: Zogam leh Zomi ~ Zogam Mungno\nNext: Gamdang zinna: Kawlgam paina ~ Rev. Khup Za Go


url: =NA KHEMPEUHAH NOPSAKNA LEH CIDAMNA NGAH KUM – Rev. Tuang Lian Khai – Zomi Agape Church Inc\nNA KHEMPEUHAH NOPSAKNA LEH CIDAMNA NGAH KUM – Rev. Tuang Lian Khai\nZomi Agape Church Inc > Zomi Agape Church Blog > Agape Digest > AD02 > NA KHEMPEUHAH NOPSAKNA LEH CIDAMNA NGAH KUM – Rev. Tuang Lian Khai\nDecember 30, 2021 by Zomi Agape AD02, Agape Digest, Khangno\n“Ka it mi aw, na lungsim a nopsak mah bangin nangmah in na khempeuhah nopsakna leh cidamna na ngah nading thu ka ngen hi.” 3Johan. 1:2 (Hilhcianna)\nKum 2021 hong zawhpih Topa tungah lungdamna ko masa hang. 2021 hong zawhpih mah bangin, 2022 zong, na khempeuhah nopsakna leh cidamna ngah kum ahi dingin, upna tawh ipulak hi. Amen.\nPasian in thu-um mite, nuntakna ah cidamin ama thuphate tawh i kidim ding hong deih hi. Na khempeuh icih takciangin, Pasian nasepna, Company nasep na, sangkahna, inn ngakna, geelna, vaihawmna, i bangkim ah Pasian’ lamlahna tawh lawhcin’na ngah ding cihna ahi hi.\nLeitung ah sum hau-in, nuamsa napi, dahna le gimna, lungkhamna le lunghih mawhna tawh a nungta mi tampi tak om thei hi. Pasian’ thupha taktak icih in, Pau. 10:22 na sungah, “Topa’ thupha in mite hausak a, dahna le gimna tawh piakhawm lo hi.” ci hi.\nLUNGSIM NGAIHSUTNA BAWLTHAK NI (Rom. 12:2; Pau. 4:23; Luka. 6:45)\n“Kumthak” icih mahbang in, kum bek thaksak lo in, nuntakna thak, lungsim ngaihsutna thak tawh i lim kilamdangsak ding hi hang.\nNungkum a ineih van pen tukum adingin, alui hita mawk hi. Nungkum a isan thupha pen tukum adingin kicing nawnlo hi. Pasian thupha isan theih nadingin, lungsim hoih, lungsim ngaihsutna man ineih ding kisam hi. Hazatna lungsim, muhdahna lungsim, gensiatnopna lungsimte pen thupha isan theihna dingin hongliah hongdal nate na hi thei hi. Tuabang ineih leh Jesuh’ min tawh ihepkhiat masak kul ding hi.\nTukum 2022 pen nang adingin, Pasian sungah nopsak kum, piakhiat kum, gualzawh kum, daupai kum, lawhcin kum, i mapai kum, hi ding hi ci-aa, ahoih lam vive in ngaihsun in, lungsim ngaihsutna man ineih leh i ngaihsutna bangbang hong paukhia dinga, kampauna i’gah, mit in mu a, khuttawh lawngtheih thupha, nang le na innkuan sungah hongtung ding hi. Hallelujah!\nJESUH SUNGAH LUNGNOPNA LEH LUNGKIM NA (Johan. 14:27; Late. 37:4 )\nLungnopna leh lungkimna taktak icih in leitung nate tungah hilo in, Jesuh sung bek ah om hi. Kimlepam ah bangbang lungkhamna aw gingmah ta seleh Jesuh sungah iom nak leh, lungnuam ngiat ding hi.\nHongpiaksa zi, pasal, tanu, tapa, innlelo, motor te tungah ilungkim theih ding thupi hi. New Model nungah na delhdelh leh gimin, tawlin, leiba thangba na nei kha ding hi. I deih khempeuh ingah zawh lian loh hang, ikisap khempeuh hongsik Pasian hi.\nNa neihsa le na ngah thupha tawh lungkim zaw in. Leitungah lungkim thei-te mi hampha pente na hi zaw hi.\nITNA KHAHKHIA NI. (1Kor. 13:4-7; 1Johan. 3:18)\nEi hong itte tungah it ding bek hilo a, ei hong itlote tungah zong, itna khahkhia-a, i it ding hi. Itna in na khempeuh tungah gual zo hi. Itna tawh kihua cihbang mi omlo hi. Agape Itna tawh ki-it ni. Itna khahkhia ciat ni.\nPasian in zong hong It lua ahih manin, a tapa khat bek aneih sun (Jesuh Khrish) mawhnei nanglekei ading hong piakhia hizaw hi.\nTua ahih manin, i ki-it nate kampi bek tawh hi lo-in, lungsim takpi tawh ki-it in I gamtatnat awh kilangsak ni.\nNA UP BANGIN HONG PIANG DING HI. (Matt. 17:20; Matt. 21:21; 2Kor. 5:7; Heb. 11:6 )\nTukum pen kum dang tawh kibanglo, na khempeuhah nopsakna leh cidamna ngah kum hi ngiat ding, cih bangin na upleh na upna bangin hongpiang ding hi.\nUpna nei i cih ciangin i muhtheih nai loh i lamette ngah takpi ding, ci-in muanna lungsim neihna ahi hi.\nNungkum zong hong zawhpih Topa in, tukum zong hong zawhpih lai ding hi ci-in, upna leh muangna tawh na nuntak leh, na up bangin hong zawhpih kan lai ding hi.\n2022 kumthak thupha nangleh na innkuan sungah hongtung ta hen.\nRev. Tuang Lian Khai@Khaibawi\nAgape Digest, Agape Digest 002, Khangno, Rev. Tuang Lian Khai


url: =MY STORY- The Rebel: My reply to [SSPPNet] ZODOBOI-III\nMy reply to [SSPPNet] ZODOBOI-III\nPa Kam gelh toh kizawitawn in tumalam a ka gelh khat ka hong takkhe deh.\nThupi mahmah ikisak lai in bangmah ana kihi kei hi. Bukna ding mun leh mual nasan neilo phialte akihi.\nTualgal lai in mun neitu hihna toh kisai documentary proof bangmah neilo khua bang ki-om ahihna ah.\nA thu i theihcet ciat uh deih in ka hong khah ahi zaw.\nPa Kam thukup>\nDate: Thursday, 14 January, 2010, 12:36 PM\nInlam a thiltung ta leh tung lel:\nI gam ua hauhsakna lai ana nei masa Haokip/Thadou lam ngen ahi ua,amau huai lai a gamuktu, sapte apan ana muh ngen uh ahi.Gam lian pipi nei ahihna u leh, namkal buaina ziak te in, a gam uh midang(eilawi lam tel in) ana enkawl sawnsak ua,pucca pata cih om lou in mun tampi ah hausa dan a mohpuakna la mi tuamtuam a om uhi.A huchihlai in, a hauhsakna lai bulpi(original) pen a gam neitu in kol khin khian hi.\nTunai deuh in, hucibang a hauhsa dan a sawtpi na om, Gamhui khua bang, a laibulpi neipa(Khuangzang hausa tapa) in noh khia a, agam aman kilak nawn hiau maimah hi.Hiai pen hausa tungtawn a sum leh pai hongpai a omtak ziak ahi a,hicibang thil hong tam deuhdeuh lai ding in up huai hi.\nPosted by Kamzalian Tomging at 09:42


url: =Bianca von Hanau - Yatedo\nBianca Von Hanau\nContact Bianca von Hanau\nWeb Search for - Bianca von Hanau - ... Videos Search for - Bianca von Hanau - ... Documents Search for - Bianca von Hanau - ...\nPublished by Bianca von Hanau\nLooking for another Bianca von Hanau ?\tGeneral


url: =Malaysia Immigration te makaihna tawh khasim in Operasi 1300 vei bawldending :: ZOMI DAILY\nposted on 1 November 2017 at 6:24 pm Lomkholna: Malaysia, News, Sawltak, World\nMalaysia gamsung ah phalna kician neilo nasem in aciapteh uh “illegal immigrants” te leh nasep aguan Boss (Employer) te nakpitak in siansuahsawm uhhi. Tuabang in Malaysia gamsung asiansuahtheih nadingin Immigration Department te’n khasim in Operasi 1300 vei bawldending in khentat uh cih NST pan kiza hi.\nImmigration vaitawh kisai in athuneipen Immigration director general Datuk Seri Mustafar Ali in agenkhiatna ah 1300 vei cihpen Immigration Department ii Target thak (Key Performance Index) hiding hi ci’n genkhia hi.\nAbeisa in khakhat in Operasi 850 veibang kibawlzel a, tuasangin khantozaw in, aki sepsawm ahihi ci’n genbeh hi.\nE-card akici Enforcement Card bawlhun abeisa nung July kha akipan Immigration Department te’n “E-Card Ops Mega” cih minvawh in Operasi ahunhun in lutngekngek uhhi. Tuahun akipan nasepna ah Work Permit leh Passport kician aneilo gamdangmi “illegal immigrants” bekbek akigawm in 19,000 val mankhia uhhi. Nasem te bekthamlo, nasep aguan ahi Boss (Employer) zong akigawm in 427 bangin mat thuaklawh uhhi.\nE-card abawllo “illegal workers & employers” te ngimna tawh nungkhasung inzong 1327 veibang Operasi kibawl kawikawi hi. Tuasung panin akiman atamzaw pen Construction Site leh Service Sector pan vive hizaw hi. Illegal Workers tepen E-card bawlhunding ahun akicingtak in kipia himahleh kuamah in thusimlo in, bawllo uhhi. Tuaban ah 3-plus-1 Program zong ki honsak a, ahi zongin pawlkhat te’n thudon tuanlo uhhi. Tua ahih manin ki dopbawl nawnloding hi ci’n Sarawak Immigration Department inzong genkhia hi.\nRelated: Malaysia gamsung ah gamdangmi nasem limlim akigawm in mi 1,781,598 pha\nE-card pen adiakdiak in gam 15 panin kilimbawl phadiak a, tuate pen Bangladesh, Philippines, India, Indonesia, Kazakhstan, Cambodia, Laos, Myanmar, Nepal, Pakistan, Sri Lanka, Thailand, Turkmenistan, Uzbekistan, Vietnam cihtengpan ahihi. Sawltak #zomidaily\nMikhatbek ii sepding cih hilo a, Malaysia gambup aom Immigration Department tengin asemding in “Immigration director general Datuk Seri Mustafar Ali” in agenkhiat ahihi. Malaysia Immigration Department bupah nasem mi bangzah omding cihtawh ngaihsunkhawm in, Malaysia gambup bangzah zai cihtawh tuatto leng, lai akigelh pen aki khialmaw, khiallo cih ki ngaihsunthei pahding in lamen hang.\nPrevious: India ah alenglai vanleng khat ii akongkhak kiasuk in innkhat dengkha\nNext: Malaysia, Ampang vengsung ah Operasi lutin gamdangmi 35 kiman\nNLD leh ZCD ki banglo, Zomite ading ZCD a piak huaizia


url: =Tuni Pasian Kammal (March 31, 2018) :: ZOMI DAILY\nTuni Pasian Kammal (March 31, 2018)\nposted on 31 March 2018 at 7:34 pm UTC+8 Lomkholna: Biakna, Kammal, News\nZeisu kiangah, “Topa aw, na Gam sungah na lut khit ciangin kei hong ngaihsun in,” ci-in a gen hi. Zeisu in, “Ke’n aman takpi kong cih-inah, tuni-in nangmah in kei tawh Paradis ah na omkhawm ding hi,” a ci hi (Luke 23: 42-43, TDB).\n1) I Topa Jesus tawh a kikhai khawm mi nihte thu i zakzaksa tek ahi hi. Amau gel in kibatna tampi nei na pi kibatlohna khat tawh a tawntung mun ding uh kibanglo mawk hi.\n2) A nihun mawhnei tuak hi-in amau mawhna tuak tawh singlamteh tungah kikhai hi. A nihun Jesus tawh a kinaina kikim ding hi. A khat pa in mawh nei a hih lam kiphawkin Jesus pen mawh neilo pi Leitung mite mawhna tang a kikhai a hih lam thei in ”Topa aw kei hong phawk in” ci in a mawhna kisikkik in upna tawh Jesus zuan hi.\n3) Mi nih an sukhawm khat kila-in khat kinusia ding hi. Nupa lum khawm khat kila-in khat kinusia ding hi. Kibatna i neihpih tampi om kha ding hi. Ahi zong eite mawhna a mai theihna dinga singlamteh tungah sihna hong thuaka sisan manpha pen tawh nang le kei hong tan Jesus a nei le a neilo i tawntung mun ding kibanglo ding hi. Kibatlohna khat in khang tawng tung kilamdangsak hi. A mawhna kiphawkin Jesus kiangah hehpihna a ngenpa a bang dingin Topa’n thupha hong pia hen. Amen\nNext: Nitumna gamte leh Sente’ khantoh/ kiamsuk nate gal-et na ~ Khup Lian Thang


url: =Centrum Seulu! Top Lage! - Prywatny pokój - Seul\nCentrum Seulu! Top Lage!\nWangsimni, Seoul, Korea Południowa\nSkontaktuj się z Young Mi tutaj\n* It takes approximately 10 minutes to Myeongdong, Nam Mountain, Korean famous castle. * We provide free breakfast and laundry service. Regulamin


url: =India in Submarine Scorpene pen tukalsung in zangthei tading ~ TK Lian :: ZOMI DAILY\nposted on 10 January 2017 at 6:48 pm Lomkholna: India, News, Thangkhanlian, World\nJan. 10, 2017: India in galdona tuinuai teembaw (submarine) bawlna dingin Scorpene submarine Project-75 nuai-ah Mumbai Mazgaon Docks Limited (MDL) ah a bawl Khanderi kici zo ta a, tu kal sungin zat thei dingin honkhiatna nei (launched) ta ding hi. India in a bawl masak pen submarine Kalvari kici tu kum sungin Indian Navy-te zat dingin ap khia ding hi. India in hih Scorpene submarine kicite guk French Direction des Constructions Navales (DCNC) leh France kumpi tung panin technology la-in amau huhna tawh a bawl hi a, hih Scorpene submarine guk bawlna theihna dingin October 2015 in $3.75-billion pia in thukimna na nei uh hi.\nHih submarine-te pen modular approach kici zangin a pumpi tuamtuam kibawl a, tua khit ciangin pontoon a kicihna ah kigawm/lem tuah kik a, a kizawh ciangin tui sungah sitna kinei in kitaisak pan hi ci-in Indian Navy ulian khatin ci hi.\nHih Scorpene submarine nihna min dingin Khanderi a ci pen Island fort (Tuikulh kulh a cihna) a Maratha kumpi Chhatrapati Shivaji min panin kila hi a, nung kum December in honna nei ding kici napi-in a hun kisotto hi. A honkhiatna a kineih khit ciangin a submarine ah a batteries kithuah dinga, tua khit ciangin a tui (fuel) ding kithun in a machine-te in amah leh amah in nasep thei ding uh hi. India in submarine adang lite pen kha kua hal in khat khit khat bawl beh zel ding hi.\nIndia in hih Khanderi submarine pen nung kum December kha-in hon khiatna a neih lohna hang pen Australia media in data leak laimai 22,400 in nung kumin Scorpene submarine naseptheih zia thu a pholak khiat manin a hon khiat hun ding a sottoh ahi hi.\nRelated: 2017 kum Zomi te maasuan #2 ~ Khup Khan Thang\nIndia in tu lianin a submarine neihte pen 9 Sindhughosh class (Soviet Kilo class) 9, Shishumar-class (German HDW Type 209) diesel electric subs 4, nuclear powered INS Chakra (Akula II class) sub 1 hi a, a kigawm in 15 bek nei pan hi. China in 67 nei hi. Hih Scorpene submarine kicite pen khat bek man US$450 million hi a, France, Chile leh Malaysian Navy ten nei uh a, Brazil in zong lei sawm hi.\nSouce : The Hindu and Quora/ Thang Khan Lian\nPrevious: 2017 kum Zomi te maasuan #2 ~ Khup Khan Thang\nNext: Mansakna leh Hoih gamtatna (Legality and Morality) ~ Tual Khan Suan


url: =Tedim khuasung lampi vai: Theilohman hi zaw khong :: ZOMI DAILY\nTedim khuasung lampi vai: Theilohman hi zaw khong\nposted on 4 June 2018 at 11:53 pm Lomkholna: News, Tedim, Zomi\nKhuasung lampi kikek/ golsak ding ciang a huang neite phalna ki ngen masa phot hi. A zenzen in a phal kei uh leh ki khoih saklo hi. Leitang huang lampi ding in ki kek sak leh liausum (ေလ်ာ္ေၾကး) a ngah ding dan in ngaihsun uh hi. Kumpi in tua liausum ding budget hong pia zenzen lo hi. Ngaihsutna lianpi tawh khuasung khantoh nang i deih taktak leh tawm bang bel supna/baina om kha mah ding hi. Galkap thuneih hunlai bang in zawhthawhthu tawh kikalsuanlo hi.\nIh minam leh i gam i khualna zong hoih mahmah hi. A hi zong tuipigal khatpan thu tel munmel neilo pipi in i mawk ciakciak pen deihsakna tawh a sem a bawlte a ding thanemna zong hi thei hi. A vei taktak i hih leh a mun vapha ngiat in a thu a la limtak kantel masaphot leng hoihzaw kha ding hi. Kum 5, 10 sungbang i om loh ciang omdan khawldan tampi ki lamdang mawk hi.\nTedim khuasung lampi vai: Gen kikkik mah leng\nLampi a ki-kek/golsakna munte pen lampi mah in koih lel leng hoih zaw lo ding a hiam? Eimau innmun/logam letmat khat nangawn a mawk piak ngamlo leitang manpha a sa phadiak minamte ihi hi.\nTua hi aa eimau innmun leitang i piak lah hilo lamsaklam ki-kek leh lamkhang lam te’n a sak neh to pah sese mawk ih hiam?Lampi a gol zahding a gol theih loh na pen tua ziak ahi hi.\nEimau innmun letmat khat nangawn pia ngawmlo i hih ciang mipileitang /lampi te keklek se dah hi.Pak/mehteh mehgah zong lampi dung teng um in suansuan dah zaw leng. Lampi mun neu tuam sak mahmah hi. I ciin nop leh gamlak ah leitang val ciin theih na ding muntampi omlai sam hi.\nNgaihsun taktak leng eimau leitang i piak sangsik lampi khawng i kekkek pen daupai huai hetlo hi.I pu te i pa te hunlai a mau a lopi innmun/lo gam na deih tuanlo uh hi.Huang kek/ kigi khin cihte zong luang in tuak ci’n thucin thutang in na nei tangtang uh hi.\nMipiphat tuamna ding ahih nak leh i huang pi khat pi nih ciangciang piak huai zawlo a hiam? Leitang manpha i cihsam hang tua pi khat pi nih sungah bang piang tuan sam diam?Suai a piang ding cih hi leh thu khat.\nNuntak tomkal sung eimau innkuan mimal noptuam nading sang mipi tampite noptuamna-ah leitung thupha/vantung thupha om zaw ding hi.Hakai pahtak lungleng a cih bang tek in i muan i suan tata hong gen hak zaw thei mawk uh hi.\nTedim khuapi khantoh ding i deih takpi leh huang kekkek nawnlo in a kisap leh eimau huang nangawn pi khat pi nih i piak zawh ding thupi ding hi.\nMore: Tedim ah Bus Station kician neihhun mahmahta\nSakhi in a tat nang kuamkua khual a cih bang mailam hun ding saupi ngaihsun in inn i lam ciang lampi gei neh pah tentan lo zaw in mawtaw buk ding leh nikhat ni ciang lampi hong kikek kha leh cih ngaihsun kawm in nasem ni!!! Tedim Municipal\nPrevious: Tuisabel sungpan akhut langkhat tankhia in apusuakkhia kaikuang khat lamdang kisa mahmah\nNext: FBI Agent khat Night Club ah alamkawm in thautawh mikhat kapliamkha\nZAM pan dahpihna ~ Pa Neng Khen Khup (Tonsial) & Tg. Suan Sian Sang (Tonzang)\nA patauh huai ZCD ~ Pu Thang Khup


url: =I Log in Alone Chapter 37 – Readkomik\nI Log in Alone Chapter 37\nRead the latest manga I Log in Alone Chapter 37 at Readkomik . Manga I Log In Alone is always updated at Readkomik . Dont forget to read the other manga updates. A list of manga collections Readkomik is in the Manga List menu.\nTags: read manga I Log in Alone Chapter 37, comic I Log in Alone Chapter 37, read I Log in Alone Chapter 37 online, I Log in Alone Chapter 37 chapter, I Log in Alone Chapter 37 chapter, I Log in Alone Chapter 37 high quality, I Log in Alone Chapter 37 manga scan, October 19, 2020 , Readkomik


url: =Malaysia, Wangsa Maju vengsung ah Police te’n Damiah mi 4 kaplum :: ZOMI DAILY\nMalaysia, Wangsa Maju vengsung ah Police te’n Damiah mi 4 kaplum\nposted on 12 May 2017 at 9:21 am Lomkholna: Malaysia, News, Sawltak, World\nMalaysia, Wangsa Maju vengsung ah Thursday ni in Damiah ataih mi 4 te palik te’n avek in kaplum uh cih theStar pan kiza hi. Tua Damiah te’n Sengammi “Chinese National” khat tungpan in RM40,000 Damiah taihin laksak uhhi.\nSengammi pa’n Sri Gombak aom Bank khatpan in sum thohkhia cih atheih uhciang in migilo damiah te’n sulzuihpah uhhi.\nTua Chinese papen kum 32 aphakhinkhat hi a, Bank panin sum athoh khitciangin Wangsa Maju ah Business vai khattawh apai cihi. Wangsa Maju aom “Institute of Translation and Books” apai hi a, atun madeuh in damiah te’n temta namsau tawh ngimin damiah taih uhhi.\nTua damiah mi 4 te lakah mi 3 pen Indonesian gammi hi a, adang khatpa pen Malaysia Permanent Resident “PR” Card atawikhat ahihi. Avek un kum 37 panin kum 49 kikalpawl ahi uhhi.\nCity CID chief Senior Asst Comm Rusdi Mohd Isa in agenkhiatna ah damiah te’n Chinese pa ii sumkoihna Bag laksak uh a, akhutzong liamsak in agei ah tuksuk cihi.\nTualaitak in khuasung kimvial in avak kawikawi Patrol Police te’n damiah kitaih cih mukha, theikha uhhi.\nKL Police te’nzong damiah te amatsawm uhciangin damiah te’n thautawh nakap uhhi. Tuaciangin Police te’nzong thautawh kapkik uh a, damiah teng avek in kaplum uhhi.\nDamiah teng akaplupkhit uhciang in ageinai a etcian uhciangin thautang hawng “Bullet Casing” 11 mu uhhi. Damiah te’n 11 vei thautawh kap cihna ahihi. Tuaban ah temta namsau 2 leh Pistol Revolver 2 zong damiah te zat Honda Civic mawtaw sungpan in mukhia uhhi.\nHih thau kikapna geinai ah nasem Executive khatin agenna ah sunkim 12:30pm hunpawl in ka Office apualam ah thauging Gunshots kaza cihi.\nKalawm te’n losan “Fireworks” kilawn hi’nteh ci uh a, ahi zongin ka etkhiatleh Police te’n lampi tungah damiah te thautawh agalkap uh kamu cihi.\nPolice te’n kuamah Office sungpanin pusuak khiakei un, Video leh Photo zong kuaman zaihkei un ci’n genkhia cihi.\nVideo etnopleh: Four robbers killed in police shootout in Wangsa Maju\nHih damiah leh Police te kikapna ah damiah mi 4 asih hangin, Police te kuamah aliam omlo cihi. Damiah mi 3 tepen mawtaw sungah kikaplum a, adang khatpen ataikhiatsawm laitak in mawtaw pualam ah ki kaplum cihi.\nRelated: Malaysia, Penang ah numeikhat mawtaw ahawl laitak thautawh kikaplum\nDamiah taihtaih teng hihbangta in Police te’n hong bengkhia mengmengleh hoihdingdan hiei 🙂 ZD Sawltak #zomidaily\nPrevious: Christian Hymn te’ tangthu: Zeisu Tungah Kipia Ta’ng\nNext: ZSM Phamsa te phawkna Volleyball kidemna lawhcing\nMalaysia Zomi te Kal lianpi vaihawmna ZAM Hall ah\nIndia ah numeikhat naubu “Uterus” neilo ahih manin, anu in ama naubu pia\nInn luah ding kua?\nIndia, Mumbai vanlengtual ah buannawigawp in vanleng khat awkcip


url: =2013-10-06 ~ TBC-Y\nNisim Thalakna: KIMU LO\nPosted on Saturday, October 12, 2013by Siam Kim\nPasian in a zawngkhalte tha guan hi__Isaiah 40:29\nKa lawm Jane in a nasepna tungtang thupiang khat hong gen hi. Kuamah’n dawnglo hi. Khatvei hong genkik a, kuamah’n dawng tuanlo hi. A naseppihte’n theihmawh bawl hi. A telkhiat thu khat in tua thu thupi khollo hi ding hi, ci-in mu hi. Kuamah’n thudon pihlo hi, ci-in kingaihsun hi. Tua bang tuakkha ngei ding hiteh.\nPasian’ mite in tua bang ngei-in tuakkha uh hi (Isa. 40). Amau’ nuntak haksatna a thudonlo pen Pasian bek hi, ci-in ngawh nuam uh hi! Khanglam kumpi gam Babylon khutnuai hong tun ciang amaute in: “Ka lampi kiseela, ka thuumnate Topa’n hong dawnglo hi” (tg. 27) ci uh hi.\nIsaiah in Pasian tawh kiteh lehang, “gamte pen tuikuang sunga tuimal khat bang bek hi dinga, leivui cia bekmah hi ding hi” (tg. 15) ci hi. Ama’ deihsak mite tungah tha le vang neihna a piaklam gen hi (tg. 29). Topa lunggulh peuhleng, Amah’n tha hong guan thei hi, ci hi. Amaute mu vanlai tawh kibang dinga, amaute tai napi-in tawl ngeilo ding hi (tg. 31) ci hi.\nMite in hong theihmawh bawl hangin, Pasian in hong mu-in hong it ahihlam phawk in. Amah ngak in, thathak hong guan ding hi.– Anne Cetas\nLeivui tawh kibawl no mite aw,\nA kisia thei na hi uha, Amah bek muang un.\nTopa itna kip tawntung hi, A tawp dong om den ding!\nAmah eite hong bawl, hong keem, i lawm hoih pen.__Grant\nPasian’ hong ompih lam i theihloh hang, Ama’ hong itna in hong tuam den hi.\nNisim Thalakna: A SUNGA THUPI\nPosted on Friday, October 11, 2013by Siam Kim\n“A SUNGA THUPI”\nKha Siangtho’ uk ngaihsutna in nuntakna le lungnopna ahi hi.___Rom 8:6\nLampi nih kikal a innpi khat pen deih huailo mai hi. Iplah ding zong omkhol lo-in, ngaihsut huailo phial hi. Tua zawh ni tampi khit ciangin tua inn mai-ah “Kizuak hi” cih lai na kisuang hi. Tua lai tawh “Inn sung bel nasia mahmah hi” cih kammal khat kisuang khawm hi. Inn lei dingin a pai ka hih loh hangin, tua laimal in kei hong lunglutsak mahmah hi. Ngaihsut ding ka sak hetloh inn pen bangci bangin nasia mahmah thei ding? ka ci hi.\nTua tawh kizomin: Jesuh’ nungzuite zong tua bangmah hilo hiam? cih ka ngaihsun hi. Lungngai pak dih. I puatham ah etsuah ding bangmah i nei kei phial zong, Pasian’ itna le Ama’ nasepna in eite’ nuntakna hong tuam hilo ahi hiam?\nLai Siangtho in sunglam hoihna bangci gen hiam? Roman 7:22 ah, “Ka lungsim tawng taktak ah Pasian’ thukham sungah nuam ka sa hi” ci hi. Rom 8:6 ah Paul in, “I lungsim Kha Siangtho in hong uk leh nuntakna le lungnopna kingah” ci hi. Galati 5:22 sungah Kha Siangtho hangin i sunglam panin Kha Siangtho gah kigah hi, ci hi. Tuate in itna, lungdamna, kilemna, lungduaina, le hehpihnate ahi hi.\nLai Siangtho tungtawnin lungdamna le Kha Siangtho i lungsim sungah na i sepsak tak ciangin - sunglam hoihna tawh i kidim dinga Pasian’ min i thangsak hi.__Dave Branon\nTopa, kei’ sunga om na Kha Siangtho hangin midangte nuntakna a kaizawlzo nuntakna ka hih theih nading, le Nangma’ min a thangsak dingin ka kipuahpha ding hi.\nNa lungsim sungah thumanna vom peuh lecin,\nNa gamtatna-ah hoihna kilangsak zo niteh.\nNisim Thalakna: TECI PANNA\nPosted on Thursday, October 10, 2013by Siam Kim\nAhi zongin note tungah Kha Siangtho hong tun ciangin vangliatna tawh na kidim ding uha, ...keima thu na gen ding uh hi. ---Sawltak 1:8\nKa neulai kum (10) gual ka phakin mawtaw kibut mu ka hih manin thusitte’n hong dong hi. Tua pen nasia mahmah-in zong a thu zong tam mahmah hi. Tua thupiang amu kei bek ka hih manin, sitnite khat khit khat in ka muh bang ka gen ding hong kal uh hi. Mawtaw kisiatzia le mi liam, mibai cihte hong dong vetlo uh hi. Bang lian mu na hiam, cih hong dong sese uh hi.\nJesuh nungzuite ihih manin, Jesuh in ei-a ding bang sepsak cih teci a pangkhia dingte i hihi. Mite’n Jesuh a theih nadingin Lai Siangtho thusinna thukpite zong kisamlo a, dotna khempeuh zong dawn ding kisamlo lel hi. I genkhiat ding pen Jesuh in Ama’ sihna le thawhkikna hangin ei tung ah bangci bangin na hong sem hiam, cih pulaak ding ahi hi. Tua sangin a thupi zaw khat in tua bangin i taangko khiat ciangin ei’ hih theihna bek suanglo ding hihang. Jesuh in, “Ahi zongin note tungah Kha Siangtho hong tun ciangin vangliatna tawh na kidim ding uha, Jerusalem, Judea gam, Samaria gam, le leimong dongin keima thu na gen ding uh hi” (Sawltak 1:8) ci-in hong vaikhak hi.\nKha Siangtho’ vaang-ah kinga ihih manin, natna a thuak leitung-a ding honpa Jesuh tungah i lah ding ahi hi. Ama’ huhna tawh eite tungtawnin midangte in a nuntakna uh kikheel bek ding uh hi.––Bill Crowder\nAthu ka gengen nuam hi, Muh nailoh vantung gam;\nJesuh le Ama’ vangpi, Jesuh le hong itna.\nTua thu ka gengen nuam hi, Thuman ahih manin;\nKa lungsim hong kimsak hi, thudangte bang lo-in.\nI genkhiat ding thu in Pasian’ hong sepsate thu ahi hi.\nNisim Thalakna: KHOMUN LO NUNTAKNA\nPosted on Wednesday, October 09, 2013by Siam Kim\nKHOMUN LO NUNTAKNA\nKei pen nuntakna khomun ka hi hi.\nDuh bangbang teel theih hunah, khomun (pongmoh) pen a kisam pen an hisamlo ahih manin pawl khatte in thu tuamtuam hangin nelo lel uh hi. Kum zalom khat lai-in khomun pen kihello theilo nisim neek theih khat na hi hi. Khomun kihello an cih pen tu lamlam ciang beka kizang ahi hi.\nNikhat, mipi in Jesuh mu nuamin zong uha, ahang in khatvei lai-in moh lumte khangsak thei ahih man ahi hi (Johan 6:11, 26). Amaute in tanglai hunin Pasian in vantung pan manna mohte a khiat bangin, tua bang a piansak ding ngen uh hi (6:30-31; Pai. 16:4). Jesuh in “Kei pen vantung pan hong pai khomun hi ing” (Johan 6:32) ci-a mipite in tel theilo uh hi. Amaute in nisim an bekbek lunggulh uh hi. Jesuh in ahih leh amaute’ kha an dingin hong kisawl ahihna gena; amaute’ nisim kha tha kisapna teng a pia ding hong pai ahihna gen hi. Amaute in upna tawh sangin amau’ kha adingin la thei le uh, tawntung lungdamna ngah ding uh hi (tg. 35).\nJesuh in deih leh neek, deih keileh neekloh cih bang an hong pia hilo-in, i nuntakna ading kihello a phamawh an hong pia nuam hizaw hi. Nidang Jew mite bangin khomun lo an ahihloh bang mahin, kha an ahi Jesuh lo tawh nisim kalsuan kha kei ni!– Marvin Williams\nNuntakna khomun ahi Jesuh kihello-in\nnisim na gilkialnabang ci bangin,\na thu lo tawh vahsak thei ding na hi hiam?\nKha an bek in a gilkial khate lungkimsak zo ding hi.\nNisim Thalakna: PASIAN IN HONG KOICI SIKH?\nPosted on Tuesday, October 08, 2013by Siam Kim\nPASIAN IN HONG KOICI SIKH?\nAma’ lo akho pa in khamkhop an ngah ding hi. –Paunak 12:11\nInn pua ah zulei in a singgah neihsun khat phalbi hun sung mun bitna le olno taka kilakkik theihna mun-ah koih dingin buai mahmah hi. Ka lunglut mahmah laizang hi. Ka huang pua lamah sanang tampi tak dai hiat-hiat-in pai hialhial uh hi. Ahi zong dena zulei khat a gin pen lian mahmah hi.\nHih ganhing tegel kilamdang tuak mahmah uh hi. Sanangte in phalbi ading ngaihsunlo uh hi. Vuuk hong kia leh zong lamkiim lampaam aa nektheih nekmawh teng ne uh hi. Ahi zongin zulei in tua bangin anneek ding baihlo hi. Amau an ding haksa mahmah hi.\nTua sanangte le zulei in Pasian’ hong kepna kilangsak hi. Nasem dingin hong nungtasak a, mailam hun ah i kitangsapna khempeuh hong mu hi. Mipil thugenna in hong hilh bangin “kitangsapna khempeuh ah a kicing dingin Pasian in tampi tak hong piazo hi” (Paunak 12:11) ci hi. Topa in lauhuaina kawmkal panin mun nuam-ah hong paipih hi (Late 23).\nThu dang khat leuleu ah, Topa in mizawngte a hawmkhia dingin mihau tampite thuhilh hi (Thuhilhkikna 24:19). Topa hong huhna i ngaihsut ciangin Lai Siangtho’ hong hilh thu in: sep theihlai-in nasem ding, khol theih lai khol ding, piak theih lai piakhia ding, le kisapna khempeuh ah Topa muang ding cih ahi hi.–Julie Ackerman Link\nTopa, ka lungdam, Nang ka kisapna teng ah hong sikh teh. Lau lohna ding le muan khialh loh ding hong huh in. Kote nong encik dena, ka kahna awte Nong za zo hi.\nPasian’ huhna in i kisapna hong cinlah lo ding hi.\nNisim Thalakna: MIPI LAKAH PHATNA\nPosted on Monday, October 07, 2013by Siam Kim\nMIPI LAKAH PHATNA\nAma’ minthanna gam khempeuh ah phuang unla, mite tungah kitheisak un.__Late 96:3\nHoih ka sak mahmah YouTube video ah vanzuakna khat-ah mite in vanlei-in a om laitak mi khat in “Hallelujah Lapi” nakpi takin sa-in mi’n en ngeingai uh hi. Tua bek hilo-in agei a khatpa in zong sakpih-in, tua ciangin khat khit khat kilawh ngeingai uh hi. Tua ciangin atawpna ah tua vanzuakna phualpi pen tua lasakna mun hong suak mawk hi. Tua pen company khat in la sa ding teng mun khempeuh ah koih sitset sa-in nei a, Pasian’ hoihna a kilangsak dingin, nisim neek le dawn tawh a buai mipi tungah a taangko khia hi hi.\nTua video ka etkhak simin ka khitui hong luang hi. Nisim nuntakna khat peuh-ah Khris tawh kibang nuntakna tawh Pasian’ minthan sak nading hong theisak gige ka sa hi. Mi pawlkhatte Pasian’ thupha a sangkha dingin zong a kingaihsunlo tampi om, cih thei in. Tuate ading lampi khat hongin Pasian’ hehpihna i theihsak ding le a lunggim i lawm le gual ading zong ngaihsut sakin, buaina tawh a kidim hih leitung ah zong nopna, lungdamna khat a tangko khia dingin Pasian hong sawlnate zong phawk ni.\nLate laphuakpa bangin “Pasian’ minthanna le a khutmate mi khempeuh tungah genkhiat ding” (Late 96:3) nasep lianpi sem ding hong kisam ahi hi.–– Joe Stowell\nNisim ka nuntakna lel tawh\nNangma’ vangliatna midangte’ tung kizelsak ding hong sawl hi.\nNa sepna khempeuh midangte in a tel theih dingin kei’ tungtawnin hong bawl in.\nNang tunga hong tang Jesuh,\nmidangte’n lamdang a sak dingin pulaak khia in.\nWORLD COMMUNION SUNDAY 6 OCT 2013 PHOTO\nPosted on Sunday, October 06, 2013by Htaung Kyint\nLai Siangtho Sinna (Matt. 12:38-50)~ Asst. Pastor Zam Khen Khai\nSiampi thungetna~Rev. Ngul Cin Thang\nSumpi apna (Doxology)~Church Secretary\nPhatna La (Solo) ~ Lialian\nPhatna La (Quartet) ~ Didim leh alawmte\nNeekkhawm hunzatna~ Church Pastor\nHanthotna: KHRISTIAN THUBUL NI ( “Two Major Doctrines”)\nHun uk: Associate Pastor\nPhatna La (Solo) ~ Sum Mung\nCamera hong zang sak YD- Secretary Lia Thang Suan Dim tung ah Lungdam na nei hi.\nSum Mung (6 OCT 2013)\n"KHRISTIAN THUBUL NIH" By Rev. Dr. S. Pau Khan En\nChurch Pastor Rev. Dr. S. Pau Khan En (6 OCT 2013)\nSermon & Neekkhawm hunzatna\nLai Siangtho simna: Rome 4:4-8, Korin Nihna 4:16\nLapawl~ Church Choir\nChurch Choir (6 OCT 2013)\nHuhpiakna ding sumpi donna~ Innkaang Pa Kap Do Kham (Pakzaang)\nHun uk: Associate Pastor Rev. Cin Sian Pau -Thuzaksakna (6 OCT 2013)\nDi Dim , Dim Boih , Siam Kim, Pau Pi (6 OCT 2013)\nPhatna la- Lialian\nLialian (6 OCT 2013)\nRev. Ngul Cin Thang (6 OCT)\nMatt. 12:38-50 (Bible Study)\nAsst. Pastor Zam Khen Khai (6 OCT 2013)\nAhi zongin Jesuh in, "Tuhuna mite bangzahin giloin, Pasian' thu theilo ahi uh hiam? Na lamdang ka bawl ding na hong ngen tazen uh hi. Jonah thu tawh kisai na lamdang longal adang hong kilaklo ding hi.\nLeitaw lam gam kumpinu in Solomon' pilna thu a ngai dingin leitung phelkhat kantanin hong pai ahih manin thukhen ni ciangin amah in note mawhsakna thu hong gen ding hi. Note kiangah kong genin-ah: Tu mahmahin hih lai-ah Solomon sangin a lianzaw khat a om hi\n"Mi khatpeuh sung panin dawi a kihawlkhiat khit ciangin a ten'na ding mun keuna zongin a vak kawikawi hi. Ahi zongin a ten'na ding mun a muh zawhloh ciangin,\n'Ka paikhiatnasa inn mahah ciahkik ning,' ci hi. A hong paikik ciangin tua inn na awnglai a, kipuah siangin hoihtakin a om a mu hi.\nTua ciangin va paikik a, amah sangin a siahuaizaw dawi sagih hong tun'pihin tua mipa sungah a teng uh hi. Tua ahih manin tua mipa pianzia pen a masa huna sangin a siazaw hi. Tua ahih ciangin tuhuna migilote zong hih mipa' pianzia mah tawh kibang ding uh hi," a ci hi.\nVantungah a om ka Pa' deihna bangin a gamta mi peuhmah ka sanggam pasal, ka sanggam numei, ka nu ahi uh hi," ci-in a dawng hi.\n6 Oct 2013 Bulletin\nNisim Thalakna: A LAUHUAI HUN\nPosted on Sunday, October 06, 2013by Siam Kim\nA LAUHUAI HUN\nGaldona in note-a hilo a, Pasian-aa ahi hi.–2Khang.20:15\nNick Wallenda in Niagara Tuizeu tung asanna pi 1800 ah khut-dawh cia apha khau tungah lam apai pen mi awn tampi in TV panin en uh hi. Nakpi takin kiging mahmah hi. Anuai-a tui luang, le tuikhute in a mit nuamsak lo a, huih in zong mut pian hiauhiau a sawi pai pianin, dipkuat huai mahmah hi. Tua bang lauhuaina kawmkal panin, amah in “Topa tungah nakpi tak thungen-in, Amin ka phat hi” ci hi.\nIsrael-te in zong lauhuaina kawmkal panin Topa’ min phat hi. Ganhang tampi takte in amau sim dingin hong kuan uh hi (2 Khang. 20:2). Pasian tungah huhna a nget ciangin, kumpi Jehosafat in gal maitang ah akuan dingin lasa dingte paipih hi. Amaute in “Topa phat un, Ama’ itna kip tawntung hi” (tg. 21) ci uh hi. Tua bangin a sak uh ciangin, Topa in amau le amau kidosak manggawp uh hi.\nA lauhuai mahmah hun nangawn-in Topa phat ding cih pen i mihing lungsim zawhgawpna ahi hi. Ei le ei kihu nuam, kidal nuam-in, i patau hi. Ahi zongin Biakpiakna in tua bang mihing kimuanna le patauhnate thengsak hi. Israel-te in a tuahsa uh ahih mah bangin eite in zong: “Galdona pen Topa-aa hi” i cih ding ahi hi.–– Jennifer Benson Schuldt\nTopa, Na min kong phat hi. Nong itna kipden hi.\nKa nuntak sunga ka do gal khempeuh Nang-aa hi.\nZawhna khempeuh zong Nang na nei tawntung hi.\nI mai-ah bangbang a om zongin Pasian i nungah omden hi.


url: =Hosanna! … That un! :: Rev. Dr. Thang Cin Lian :: ZOMI DAILY\nposted on 13 January 2018 at 9:54 pm UTC+9:30 Lomkholna: News, Paukhatsuan, Zomi\nRev. Dr. Thang Cin Lian MBC GS ding a telcing in ong ngah ciang lungdampihna, Angtanna, Phatna, Pahtawina … etc..namkim i pholhkhia ziahziah a, lam-etna tampi kihel thusuahte ban ah Siapa’ brief biography dong in i suahkhia ziahziah hi.\nLungdam takpi hihang. Angtang takpi hihang. I lam-etna zong lian takpi hi. Siapa i muanna lian ahihman zong hiding in ka um hi.\nAhi zong in Minam khat sung a makai hilo a, minam tampi kigawmna gam lianpi khat sung a makai ahih lam i mangngilh khak ding lunghihmawh huai kasa hi. Makai picing khat in a makaihna ah guptuam paihtuam, deidan leh angvan deuh a neihkhak loh ding thupi mahmah ahihman in, zaipi huam nasepna pen kong kawcik neukhat bek pan i etluat khak ding patauh huai kasa hi.\nSiik li a nei inn lianpi khat a nawl a tawhletno khat bek pan i etleh mukim lo, mukhial baih ding hihang.\nSiapa’ thu i gen kawm in tulaitak a Topa’ ong lapsang sak Zomi ulian mahmah pawlkhatte zong ka phawk hi. Rev Khoi Lam Thang ( Kawlgam Bible Society ), HE Pu Hau Do Suan ( Kawlgam tangmi, UNO New York ), HE Pu Hau Khan Sum ( Kawlgam tangmi, UNO Geneva ) amaute, mi tampi lak a khat hilo in, Kawlgambup in khatta bek a neih mun a panmun ah a tute ahi uh hi.\nTopa i Pasian in Zomite ong lamsanglo i cithei diam? Lungdam loh theihloh, angtan’loh theihloh, kipahloh theihloh ahi hi.\nLungdam siam ni. Kapah siam ni. Angtan’ siam ni. Pahtawi siam ni. Hamphatna leh minphatna laksiam ni. Apil asiamna uh, a liat a thuneihna uh pilvang tak a zatpih dan siam ni.\nTuni a “Hosanna! Hosanna!..” aci Zomite, zing ciang “that-un, that-un…” acite i hihkhak ding kidawm ni.\nTopa i Pasian mah in ama’ min thupi kipahtawina ahi ding in Zomi Khangthak tampi ong lamsang semsem tahen! … Amen.\nPrevious: Malkual Idol 2018 Zogam, Cikha khua ah March 27 – 30 kibawlding\nNext: Amah amasapen: Lia Vung Deih Lun


url: =Awkaih pen Minam maw? :: ZOMI DAILY\nposted on 20 December 2018 at 10:47 pm Lomkholna: News, Paukhatsuan, Zomi\nPau awkaih khawng minam sa a Zo, Thado, Sizang, Saizang, Losau, Dim, Khuano… etc a akhen thapaite…… thu khat ong dong ning.\nKei pen kabeh Zobeh hi a, kapa losau khua ah piang in, kei Tedim ah khangkhia ing. Ka beh Zo beh ahih hang, ka sanggam ka beh ka phung tampi Sizang, Khuano, Teizang, Saizang, Losau, Zo…. mun khempeuh ah om kawikawi hi.\nNo cihdan in Zo, Thado, Sizang, Tedim, … etc cihbang a kikhen ding hileh Kei kua minam kahi diam? “Zo Losau Tedim” nam cihbang om ding maw leh? Sizang lak a om ka behpa e? Zo Sizang or Sizang Zo? Bangci dan hi bialbual a le?\nHih pau awkaih tuamtuam teng a a-om kasi kasa pih ka beh teng tawh unau sanggam kahihna, ka tanau, ka innkuan ong khenkhap sawm dan nahi uh hiam? Tuabang nahih uh leh mi gilo taktak nahi ding uh hi.\nTua hilo a, na ngaihsut loh man uh, na telloh man uh a ong khenkhen kha ( a taktak in no zong a tuaci vive hilel sam uhteh ) nahih uh leh thu ngaihsun lo, thu theilo, mihai nahi ding uh hi.\nKoi hizaw? Tua a tung a i gen tegel, a gilo leh a hai, nahih kei uh leh na ngaihsutna uh na khel un. Beh khat phung khat, u le nau sanggam khat khenkhen sawm nawn kei un. Pau awkaih khawng minam asa vaivai lai tamlua lai hihang.\nBang paak deih a, bang gah duh?\nZomite, Phuitong paak i deih leh phuitong kung suan ding hi a, apple i duh leh a bul ciangkhut kung ahiphial zong in apple tawh peh ding kisam hi.\nApaak leh agah i muh ciang khuanung pil kha zel hihang. A kung enkik ni, a bul velpha ni. I singno suan bang himawk a, banghang a hihbang pak pak-a, hihbang gah gah mawk hiam?\nZanpak pen zan khuamial lak bek ah paak in, apaak zong neu mahmah ciuciau napi namtui vauvau mahmah hi. Zoheisa san silsialte etlawm mahmah a taamlak singkung lianpi tung bek ah tuang hi. Leidi paak singpi nuai pan galmuh zawhloh phial ding zah in a kung, a paak neu mahmah ciuciau a, ahi zong in a tuanna taamtak singkungpi bup namtui sak zo mawk hi.\nPhalbi vuksan in singno a mekcip ma, khuakhal nisa in singno a kaatlup theih hun ma, tuuk dai nom in singno a khansuah theih hun lai, hunhoih khahsuah kha kei ni.\nBang sing suan a, bangpaak banggah lam-en ihi hiam? I ciangkhut kungnote apple tawh peh huai loding hiam? Pau Khat Suan\nPrevious: Leitung ah a cidamhuai pen dinmun\nNext: A khanghamsate’ deihzia, donzia kepzia ding


url: =Zogam ah Khristian Biakna Kibuaisak lai - TUNGZANG NEWS\nZogam ah Khristian Biakna Kibuaisak lai\nTZN - Zogam(Chin State) Matupi Township sung ah,March 10,2012 a kibawl biaknalam pawipi khat ah tuakhua a munla kawlgalkap te in subuai-in nawngkaisak cih thu leh( Ethnic National Development Party-Chin State)te (Chin State Member of Parliament)pa khat zong thau tawh kaplut sawm in ataigawpna thu te leh Zogam (Chin State) ah tuni ciang dong mah biaknalam ahizong in,mun tampi ah kinenniamna/kizawhthawk bawl leh kibawlsiatna nam tuamtuam te abeih theih nailo a kinam khenna te aomlai nathu te (Chin Human Rights Organization)te'n genkhia uh ahih nathu ahi hi.\nZogam(Chin State) leitaw nitumnalam a om Matupi Township,Sabawnget khua ah,March 8-13 dong akibawl (Mara Evangelical Church)te'n kumsim abawl den uh khawmpi a thupiang khat hi a,Pawi akipatkhit March10,ciang Zogam (Chin State)sung a phualsat a om Kawl Galkap te in,thakhat thu in zanlam Service te bawlloh nading,leh thudang khaktatna thu tuamtuam te khautak thupiakna(Order)neih uh ahih manin,tua khawmpi a hongpai ( Chin State Member Of Parliament) khat ahi Pu Van Cin in galkap athuneih Bo(Captain)pa kiang ah avagen ciang,tua Bopa in taigawp leh vuah asawm lai ban ah athau tawh zong alutang nim'in kaplupsawm a adawi nathu te Pu Van Cin in VOA te kiang ah,gen khia ci uh hi.\nPu Van Cin in agen kizom in,Mizoram State,Saiha pan kumsim pawipi ah gamgi kipek gam khat leh khat kihawh/kikawm theih ngei den hinapi'n tutung pawipi a hongpai ngeiden ih sanggam saiha lamte i Motor te hawlkhia pah in,Pawikham a hongpai mitampi te list(Guest Registration)te bawl nang(Command)piapak zong ci-in gen uh hi.Zanlam hun saupi zatlo nading pan zattheihloh nading ciang dong agen ciang,mipite adahna uh bek thamlo,lungkiatna leh apatauh sak nate hang\nin mipi te'n kei kiang hong genuh ciang,athupia Galkap Bo(Captain)pa Myo Min Htike kiang ah vapai-in,Pawi kipatma hileh phadawm lai,tun apawi alang ciang mankhinta ahih manin,mipi teding hong ngaihsutsak nading kavagen leh nang kua nahiam?Bangmi bangsa bang Parliament cihkhawng zanuam vet keng! Hong kaplum ding kahi hi,ci'n athau tawh hong kap sawm takpi hi ci'n agen kiza in tua nizan mah in,State MP.Pu Van Cin in,(Ministry of Security and Border Affairs)pa kiang ah Telephone pan in kakhia pah hi ci'n Pu Van Cin in gen bek lai ahi hi.\nBiaknalam tawh kisai hibang khaktatna,leh kinamkhen na kinenniamna thu te in tubek hilo in,Zogam(Chin State)ah abei theih nailo leh atawntung a kiphukha lai ding thu ahih na,(Chin Human Rights Organization)te Director Salai Za Uk Ling in zong gen lai hi.Aban zom a agen lai thu in,Ih Kawlgam sung lam tuamtuam pan akikhel tei hang in,Biaknalam ah tuhun ciang dong suahtatak' a sep theih nading lam sang ah,akilamdanna leh akhantona mel kimutheih tuan peuhmah nailo hi.\nZogam (Chin State)bup sung ah,90% te pen Pasian thuzui(Khristian)ahih nate hang,hibang khawmpi pawite akibawl hun simin bawl theih nading(Permit)te hong pia ngei khol nuamloh uh ahih ban ah,nawngkai theih nading ta bawl in hong buaisak theih zel zawlai uh hi,ci hi.Biakinn te leh biakna lam inn(Building)lam theih nading,asiate puahphat a lamthak kik theihna ding,nidang hun a aphallo uh thu te tun zong bangmah kilamdan nate leh akhantona mel omtuanlo in kibang lai veve ahihna thu zong gen bek lai hi ci uh hi.\nZogam ah (Chin Human Rights Organization)te'n nasep akipat khit uh leh ciaptehna aneih khit zawh uh kum 17hong phata cih uh in,tukum sung ciang ihgam sung teng a galkap(Camp)omna munte tawh akinaihna akiim'apaam a khua omteng ah,mipi akua mapeuh,kivua kisat leh kibawlsia den in,zawhthawh thu tawh nasem a sawlna(Force Labour)te leh mipite man in,vanpua a sawlna (Porter)kuan nate leh kisimmawh bawl a kinuainet nopna te zong galkap te omna mun khatpeuh ah,hibang buaihna tuamtuam te kiphukha den lai leh,abei nailoh nathu te zong tua(CHRO)kipawlna makai Salai Za Uk Ling in gen khia lai hi.\nKawlgam sung ah hibang a,mikhat i ngahding a kilawm Human Rights lam te thukhunna te palsatna leh thusim bawllonate in gam ki-ukna thukhun/thumeilet te zuihlona te gamkiukna kician nailo a hong neumuh ei Mualtung mi(Ethnic group)te ah piang zawdeuh ahih nathu te Kawlgamsung leh gampu lam aom mikibawlsia te aencih den(Human Rights Watch) kipawlna te(HRW) in, phuangkhia uh hi ci'n gen uh hi. Tua te ban ah,Jan 12,2012 ni Sengam leitawlam kawlgam gamgi(Border Line)tawh akipek Yunan State pan Sen lokhomi (Chinese Farmer)khat gamgi kheng a kawlgam galkap nih in ava kaplup nathu akithuneih nading thu Sen(Chinese Minister of Foreign Affairs)pan Kawlgam kumpi te kiang angetna thu te uh,om khinsa ahih na hang zong ci uh ahi hi.\nTZN - Source : Chinland Guardian


url: =New Delhi Zomi Nam Ni pawipiding lawptak in kipan ziahziah ta\nNew Delhi khuapi a om gambeel Zomi te'n zong tukum ZOMI NAMNI hanciam tak in abawlsam nate uh lawh cingto zel uhhi. Amun ding pen HASTSAL COMMUNITY HALL lemtheilo kha ding cih upmawhna sung pan in Pasian in hong thuim pih in hong lemthei kik aa zanni in a sum na ngawn kipia khinta hi.\nMailam ah athu a kicing zaw in ih ki zasak to zel ding a tukum ZID kalsuan zia a tomkim cing in anuai a bang in hong puak ing.\nNEW DELHI ZOMI KIPAWLNA PAN\n2014 ZOMI INNKUAN DELHI (ZID)\nPresident: Pu. Thah Kim\nVice : Pu. Gin Lian Mang\nSecretary: Pu. Lal Tombing\nAssistant: Pu. Suan Khan Do\nTreasurer: Pi. Cing Khan Dim\nAccountant: Pu.Khen Sian Muang\n2014 ZOMI WOMEN UNION (ZWU)\nPresident : Nu. Niing Tul Mang\nVice : Nu. Dim Lun Cing\nSecretary: Nu. Cingno\nAssistant : Nu. Cing lun Mang\nTreasurer : Nu. Cing Hau Lian\nAccountant: Nu. Dal Ngaih Huai\nZOMI YOUTH ASSOCATION (ZYA)\nPresident: Tg. Hau Lam Thang\nVice : Tg. Cin Khan Lam\nSecretary: Tg. Lian Khan Kap\nAssistant : Tg. Gin Piang\nTreasurer : Pa.J Go Za Kham\nAccountant: Tg. Kam Khan Tung\nTheihsak nop pawlkhat:\nZID pen 2001 kum pan akiphuankhia hi a, tuciang dong Topa’n hong makaih toto ahihman in ih biak Pasian min ih phat hi.\nNew Delhi khuapi ah gambeel Zomi te biakna pawlpi sawm kipha aa, kum dang in akinei ngei nailo pawlpi pastor sawm te ZID in ADVISOR in kikoih leh ZID STAFF kineita ahihman in vaihawmna geelna ah kilawh cing mahmah hi.\nZomi Innkuan Delhi (ZID) huang sung ah a om Zomi Women Union (ZWA) leh Zomi Youth Association (ZYA) te tawh lungsim kituak tak in gambeel Zomite’ haksatna tuamtuam te ah nasem in mapang khawm uh ahihman in etlawm in khamuan huai mahmah hi.\nZomi ni thupi SIALSAWM, KHUADO te ah zong kimawlna tuamtuam leh tuhun khangno te’ lawptheih nam tuamtuam te tawh makaih in pawi kibawl den hi.\nZomi It in note tawh nasem khawm;\n3/23/2018 04:48:25 am\nThis news is about the delhi and we can read this news easily. We know that here is may be some of the best thing which is helping us to understand this data.


url: =Ba Ja Kiloh (But Is He Nice?) | Cmovies\nStarring: Courtney Sara Bell Jim Blanchette Stella Sage Marantz\nDirector: Jerad Marantz\nBa Ja Kiloh (But Is He Nice?) cmovies Ba Ja Kiloh (But Is He Nice?) c movies Ba Ja Kiloh (But Is He Nice?) fmovies Ba Ja Kiloh (But Is He Nice?) bmovies Ba Ja Kiloh (But Is He Nice?) xmovies Ba Ja Kiloh (But Is He Nice?) zmovies Ba Ja Kiloh (But Is He Nice?) azmovies Ba Ja Kiloh (But Is He Nice?) online free Ba Ja Kiloh (But Is He Nice?) full movie Ba Ja Kiloh (But Is He Nice?) cmovieshd\nMore popular movies like Ba Ja Kiloh (But Is He Nice?) on Cmovies\nCmovies / Movies / Ba Ja Kiloh (But Is He Nice?) 2019


url: =Tourism: Mandalay ah gamdangmi khualzin tamsemsem ~ ZD :: ZOMI DAILY\nposted on 22 February 2017 at 10:02 pm Lomkholna: Mandalay, Myanmar, News, Sawltak\nKawlgam, Mandalay Region sungteng ah gamdangmi khualzin pen abeisa kumte sangin tamsemsem cihi. 2016 kumsung bekbek in gamdangmi khualzin alut Tourist Arrivals pen 25% bang tamzaw hi ci’n Hotels and Tourism for upper Myanmar ah Deputy Director General asemlaitak ahih U San Yu in genkhia hi.\nAma ii genbehna ah Mandalay pen Kawlgamsung Tourism ii alungtang hi a, Kawlgam hongzin Tourist limlim Mandalay aphalo, ahawhlo cihpen omlo hi ci’n genbeh hi. Tuaban ah International Guidebooks te’n Mandalay pen Kawlgam sungah khualzin nadingin Destinations aminthang penpen a 4 na ah koih uh cihi.\nMandalay ah azin gamdangmi atamzaw pen Sen “Chinese” te hiphadiakk hi. Chinese khitzawh ah French, Thai, German cihbang ahihi.\nKawlgambup sungah gamdangmi honghawh atampen aki etkik ciangin Thai te hikik bilbel hi. Ahi zongin Mandalay ahbel Chinese temah tampenden veve hi. Banghanghiam cihleh Mandalay leh China pen kizopna kipkhin mahmah a, gualnop khualzinbek hilo in, Business vaitawh Sengam panin Mandalay azinzong tammahmah hi.\nHotels and Tourism Department panin Mandalay ah tukumsung zong khualzinmi tampitak aki behlaptheih nading in hanciam mahmah uh ci a, January khasung bekbek inzong Mandalay ah gamdangmi khualzin 53,051 bang omkhinta hi.\nRelated: Karen State, Zwekabin mualdawn pan gamdangmi khat tuaksuk in si\nTourism akici khualzin gamvak nasepna pen khangto mahmah henla hileh sumlutna tampi piangsakthei hi. Zogam dongah Tourism nasep hoihtak hongki zoptohding lunggulhhuai veve hi. ZD Sawltak #zomidaily\nPrevious: Dr. Dongno thugenna ~ Zomi Nam Ni 2017 Malaysia\nNext: Amah dan Numei leh Mi ~ Dimno’ Pa


url: =October 2016 – Tedim Chin India\n*KIZAKSAKNA* 59th TCSA Annual Conference, 2016 leh Zolai Sinna hong tung ding Nov.1 ni in TCCC Hall, Lanva ah kizang ding hi. […]\nWebsite Awards 2016\nZolai gelh leh zat khan semna dingin Award 3 tukum 2016 sungin kipiak sawm hi. Laigelh tam minam pen laisimtam minam suak a, tua pen khantohna det mahmah ahi hi. Laigelh- thului, tangthu, holimnate hong sung […]\nCIAMTEH DINGA HOIH THU 12\nCIAMTEH DINGA HOIH THU 121] A beisa hunte pen kisam kik thei loin kilaih kik thei lo hi. Tua ahih manin tu hun tawh kituak in gamta in, tu hun it ding dan kisin in […]\nSuang kapkhapna dinga kizang bomb nam khat dynamite kici i theihciat ding lamethuai hi. Tua ciangin leitung a pahtawina leh thupi a kisa penpen Nobel Peace Prize zong i za khin ding hi. Dynamite leh […]


url: =ZEC Pahtawina pawi thugenna (ZEC Graduation speech) :: ZOMI DAILY\nZEC Pahtawina pawi thugenna (ZEC Graduation speech)\nposted on 9 August 2013 at 1:21 pm Lomkholna: Article, TgKham, Zomi\nBaihlo Hi, Piangthei Hi\n(Too Difficult But Possible)\nZogam pualam ah Zomi Siamsinte graduation nopci takin abawl masa pen hikha ding ihih manin, ZEC kipat cil pan tuni ciangciang thatang, sum le pai, hun khempeuh pia aa ma pang kha mimal khempeuh pahtawi zawhding aa kilawm, Zomi khangthakte aa ding nasemte ih hihlam tuni kiphawk thak ding deih masa hang.\nKum khat khit kum khat hanciamnate hong tangtung ahih manin, ZEC pen, Malaysia aa Education lam vaipuak nei Zum thupi khempeuh leh Media/Thusuah tuamtuamah kician takin mun ngahzo aa, Zomi a tawisang, Zomi a pulak khia ZEC hong suak hi. A hunhun aa Lai hilhlo pi, Sang honglo pi, Kidemna tuamtuam dem lopi, galtai Sangte mai-ah pahtawina ngah lopi-in ih ngahkhiat gualzawhna hilo ahih manin, ZEC pan Sang naupangte gualzawhnate kong gen kholkei zaw ding aa, ih ngimna bulpi khat ahi Minam tawisan’na leh tuaciang dinmun tun’na ding bangdante kisam hiam cih enkhawm nuam hang.\nSang naupangte pahtawizawhna din’mun ciang tun’na dingin Siate pahtawi ziahziah ding zong phawkhuai aa, mailam ah a picing semsem ding ih lunggulhna-in, a beisa hun aa ih hanciam ziate etphatna vive tawh tha la ding aki hanthawn khol hipah hang.\nTua tawh kizui-in, Siate leh ZEC kipat lam thute gen ni-in, Malaysia ah Kipawlna bulphuh Sang tuamtuamte tangthu paizia theihna dingin zong aki hawmsawn hihang. ZAM in a masa pen Sang naupangte ZAM zumsung mahah Lai hilh masak 2007 kumbei lam hi-in, tua hun pan limlimin, kuama phuk ngamloh, kuama ngaihsut khakloh, kuamah’n a teel masak ngamloh ki piakkhiatna tawh Siate, Sianute nisim in ma kipang hi. Ki piakkhiatna cih teh, ZAM pan ahi zong, Sang pan ahi zongin cialna-guaihna piakding ki vaihawm zawh genloh, a Sang vai vaihawm pen Sia teng mah a hihkul mawk hi. Lai hilhkawm leh Sang inn sap, tui manh, mei manh cihte aa kipan Siate mah ki lungzing den hi. Haksatna, lungkiat dekdek hun tamvei mahmah tawh ki pua teta-in, 2008, 2009 khawng ciang, Zomi naupang veng tuamtuamah ih tam semsemna zui-in, ZEC-Cheras te, ZEC-Klang te aa kipan ZEC-Sg Long, ZEC-Kajang cih bangin, kei ki piakhia ning a ci ngam teng mah ii thuak ngapna, gim ngapna tawh ki picing semsem hi. A lamdang mahmah thu khatah, a vei, a lainat taktak teng mah ii nasepna ahih manin, ih Zomi naupangte pattahna-ah namdangte’ nuai ki-om hetlo pah hi!\nLamkhat leuleu pan, ki piakkhiatna ahih manin a semsuak zolo zong pawlkhat om hi. Innlam pan Lai tansang degree tuamtuam ngah ahi zong, Lai hilh experience hau mahmah a cite tata va zawn le’ng, kha khat bangzah kingah cih vive ahih manin, pil ingh, hilhthei ingh aci khempeuh ii sepzawhna ZEC hilo hi. Zomi sungah Education lam ahih kei leh laihilh thei ciangciang, zum nasep semthei cihdan kitawm maw, ci le’ng, hi deklo hi! A semthei, avei veve Zomi tam simsim mah ZEC ahilo Sangdang ahih kei leh Zum tuamtuam ahi thamanh/khasum ngahna munte-ah semzaw uhhi. Iplah huaithei veve ahih manun, gamthumna tungkhin tawh, Malaysia aa omlai tawh, ciamteh ning ki cici lo na pi inghin, a mi-in ka theihlai tam peuhmah aa, lamkhat pan ZEC tangthu laimai tawmbeek gelh khalo uh suak hi. Tuhun ciang, ZEC mah aa ka sep tantan ka hamphat zawklam ka phawk semsem hi.\n2011 masiah ZEC hiciang ih tun’na ding nisim in puak hak pipi ih puak tantan, ih sep tantan lai aa, semthei, semsiam veve ZEC ah ni lang a’i zong, hunbit a’i zong hong sem hetlo, tuhun teh ZEC ah ma hong pangnuam a om peuhpeuh na welcome un, cih, kei muhna zong ong behlap pak ingh. Ahi zongin, naupangte makaih taktak aa, hunbit lai a hilhloh phamawh ding hi; Education cih Siamsin sakna nasep ah, athu vaan pak ding, ngaihsutna pia ding, activity khat vaihawm pih pakding ciang cihbang omtheilo hi. Tuadan ciang nasepte pen, kum (5) sung ka mapan’ khakna zui-in, haksa peuhmahlo leh a tawntung veina hi hetlo in mu ingh! Tua hunlai khawng aa om, tuni hiah a kihel lai ZEC Sia pen tam nawn samlo ahih hang, a kicingzaw bangin hong genthei lua ding uhhi. ZEC leh Zomi na vei leh, na dong hamtang in.\nA deuhdeuh in 2010 June kha masiah ZEC aa ma pang kha peuhmah pen, pahtawina pia ding bang hile’ng bangdanin pia ding ihiam\ncihzong ngaihsut hak liangding hi! Athei ki tamzaw in cin, ZEC kipat 2007 November pan 2010 June kum nih leh lang val pen a lamdang takin Ki Piakkhiatna Hunpi sung kici thei hi. Cialna-guaihna kipia zo kilkello hi! A patpan ki piakhia tawh, kum nih ki piakhia tawh zahtak-pahtawi huai thei mahmah hi. Pulak dingin a mi tamsim hikei leh, 2007 pan a kumkum aa ZEC Sang tuamtuam aa semteng ii Min teng kikem sitset aa, ke’n zong file khempeuh copy kemlai hi’ng; Tangthu ding hi!\n2010 June kha aa kipan compensation/incentive cih min vawhin UNHCR in 2009 aa Sang Sia kipan khinte khasum dan hong vaihawm sak tasam uhhi. Tua 2010 aa ZEC Sang Sia hong kipan tampi tak mahin ngahthei tuan nailo zel bek thamlo, a kumkik 2011 aa ngahthei nailo ki omto lai ahih manin, tua lai aa, a seppih alui tengin kha simin nektawm khop ngahta leh amau ngahlo pipi a sem tantan teng zong pahtawi huai kasa hi. (ZEC Sang 6 pan tuadan ka theih sitset Sia 9 bang om hi.)\nZomi-Malaysia Tangthu ah, ZEC in, ih sep nailoh pi, ih vaihawm lohpi, sum ahih kei leh thamanh ombek teh, UNHCR te maimuh bekteh na kisem panlo hi, cih pen thu namtui mahmah anei gige ihihi. Tua hi-in, Zomi naupangte veina anei pen minam mailam ding a lunghimawh taktak khat hi; A vei ciang bek, athei ciang bek hilo aa, asem tangtangte minam vei hi; Sep tangtangna ding haksatna tampi kawmkal pan ahun khempeuh a piakhia ngam, a piakhia zote minam nasemte ahihi.\nKum 3-4 sung asem masate’n zong nisimin van gik mahmah na pua tentan zo buang ahih leh, tulaitak aa semte leh mai kha, mai kum aa sem toto dingte-in, tha san aa, hun neih zahzah piak ngam lohna ding om kilkello hi. Ni khat aa ih sepnop zah hun cihkhat ih ciangtan mawk leh bel ih veina dan atuam hiding hi. Kei theihkhak ciangciang bang, UNHCR in Hun-bit Siate bek Sia/Sianu khat in ciamteh hi! Tua UNHCR ii ciapteh ding manin Hun-bit kisem pan hilo zaw leuleu, cih, ei ZEC aa sem peuhmah ki khentat zawhna neihding kisam den hi. Tua tawh kizui-in, hunbit sepding omkei aci ih omkhak leh ih naupangte aa ding leh ZEC maban ding khasiat huai mahmah ding hi. Ih muhna, ih sawmna/tupna zaisak semsem le’ng Malaysia ah palai nasep pen nisim in hun kicing khollo hi!\nEi mimal haksatna tengtawh Zomi naupangte hunbit aa makaihna pen baih asa omlo ding hi. Ahi zongin, kei theihkhak ciang ih gualzawhnasa pawlkhat enkik pak le’ng; ZEC in hunbit-nibup lai leh theihna, pilna kician hilhna neizo tawntung hi. ZEC in, UNHCR/HTC ah Siate training paisak den hi. ZEC in, UPSR laihuannate kilut, ki gualzo zo hi. ZEC in, minam puan leh ngeina laam tawh namdangte mai-ah teelna kingah den hi. ZEC in, Computer lamah Best Center pahtawina kingahzo hi. ZEC in, 2008 pan 2012 kikal kimawlna lamah namdangte sang’ a tamzaw Gualzawhna Cup tuamtuam 20 val kingahzo hi. ZEC in, Faisal Cup a vaihawm lak aa kihel ding community lam panin committee mi 2/3 lakah 2009 pan 2012 kikal panmun kingah den hi. ZEC in, 2010-2012 kikal Malaysia aa om galtai Sang, Sang Siapi khempeuh ii Tangmi (representative) dingin teelna kingah den hi. Tua sung mahin, namdangte Sang Siapite na lengin UNHCR tawh kizopna pawlkhatah ZEC ii panpihna hong ngenden uhhi. ZEC Sangte a kigawm Sports Day ki vaihawm khawm zo hi. UNHCR makaihna tawh Teachers Day nopci takin nihvei kibawl aa, a pawi vaihawmna-ah committee panmun tawh ZEC in thatang leh hun tampi bei-in ma kipang thei hi. UNHCR in, UN phualpi Geneva pan ahi phial zongin, Malaysia aa Galtai Sang tawh kisai a en ding, a kanding hong pai simin ZEC hong hawhsak den hi; Education vai Media tawh kimuh ding simin ZEC hong ap uhhi. Malaysia aa galtai Sangte tawh kisai vaihawm thak ding thu khat a omsim in ZEC hong kum masa den uhhi. A thupi penpenah, ZEC in mindang neilo Zomi min tawisang den hi!\nSepkhopna tawh gualzawhna tampi kimu aa, hunbit Sang Sia sep pen, haksa mahmah ta leh piangthei mahmah hi. Too Difficult, But Possible!\nVekpi tung lungdam!\nPrevious: Interview with Muang Muang (Guitarist, Singer & Composer)\nNext: Zawnna Lampi Nam 10 ~ Carey Suante\nPhilippines gamsung ah kumthak muakna in losan kinaklotlua in mi 191 in liamlawh\nTulsa khua aom Zomite’ aading lungdam huai thukhat\nEima’ Van Ciatciat Puaksiamna – Nipi Thupuak\nMalaysia gamsung aom North Korea gammi nasem 50 ki hawlkhiading ~ ZD\nApple Company pupi Steve Job in asihkuan in a genkhiat kammalte\nUNHCR vai themkhat pulakna thupi nawnkei vacihding lah ahilo


url: =Vut leh Vai asuak Khuapite | Storacles of Prophecy | Amazing Facts\n| Vut leh Vai asuak Khuapite\nLot in a innkuante tawh Sodom khuapi lam tenna dinga atel mawk pen, khial mahmah hi cihpen Abraham in thei hi. Jordan gunkuam ii khanglam khuapite pen melhoih thei mahmah uha, khuaval thei mahmah iin, kisia mahmah uh hi.” Tu-in Sodom mite migilo hi a, Topa’ tungah nakpitak-a akhialte ahi hi.” Piancil 13:13. Atawpna ah Pasian in tua bang mawhna bawl khuapi pen suksiat dingin khensat hi. Ahih hangin Lot leh a innkuante honkhia dingin Pasian in vantungmite nih sawl masa hi.\nHih vantungmi nihte in khuapi sung hong lut ding uh ciangin khualzin mite bangin kibawl uh hi. Lot in amelhoih tua khualzin mi nihte pen khuapi sung hong lut uh amuh ciangin nitak kuan-a khuapi sung lut ding pen khuapi sung mite gilo mahmah uh hi cih thei ahih manin nakpitak-in ama inn ah atung dingin zol hi. Lot in tua bang ahihna teng migilote in vil gige iin thei veve uha, nitaak hong tun ciangin Lot inn kiimum iin, tua lengla nihte amau ut banga abawl dingun kongkhak kiu-in ngak uh hi. Lot pusuak iin tua migilote kiangah hehpihna tawh bangmah hong cihsak kei tapeuh un ci-in athuum hangin, bangmah kimanna neilo hi. Dawilutna mihonpite in lenglate ading bek hilo-in Lot ading zong lauhuai mahmah ta uh hi. Tua tak ciangin vantungmite in zong om thei nawnlo-in hong semta uh hi. Amaute in Lot inn sungah kai tumkik uha, tua migilo honpite avekpi un amit uh tawsak hi.\nA zingciang zingsang tuung-in vantungmite in Lot leh a innkuante kiangah gena "Na nuntaak nadingun hih pan paikhia un. Na nunglam uh en kei un. Mual na khup masiah tai un, tua hi keileh na kisia ding uh hi.” Piancil 19:17. Tua ciangin "Topa in Sodom leh Gomorrah khuapite tungah kaat leh meikuang guah bangin vantung pan-in zusak ta hi.” Piancil 19:24. Lot zi in khuapi kaang lungngai iin kilehhei ahih manin cikhuam suak a, Lot leh ata nungak nihte bek hong suakta uh hi. Pasian kammal mah in hong genkhol a, ni nunungni ciangin mite in Sodom leh Gomorrah mah bangin thukhenna thuak ding uh hi!\nPasian in tua khuapi nih tawntung meikuang tawh hal hi – hell-a migilote a suksiat nading meikuang mah tawh kibang ahi hi.\nJohan 12:48. Kei hong nialin ka thugen a sanglo mite in thukhen ding khat nei uh hi. Nitawp ni ciangin keima thugente pen amaute' thukhen ding ahi hi.\nPeter Nihna 2:9. Tua ahih manin Topa in tua bang mihoihte a gimna uh panin suakta sakin, tua bang migilote Thukhen Ni hun dongin gimna pia-in a koihcip theihna ding siamna a nei hi.\nMatthai 13:40-42. Tahumte kikaikhawmin meikhuk sungah a kikhultum mah bangin leitung bei hun ciangin tua bangmahin kihih ding hi. Mihing Tapa in a vantung mite hong sawl ding a, ama ukna sungah a om migilote leh mi a mawhna dingin a bawl mi khempeuh kaikhawmin __________ sungah tua bang mite lawn ding uh a, tua lai-ah amaute kapin a hagawi ding uh hi.\nLaisiangtho in migilote a sih ciangin thukhenna ngah pah ding cilo hi. Leitung bei hun thukhen ni ciangin tua mei sungah kikhia ding ci hi. Tua in tulaitak-in kuamah hell ah omlo hi cihna hi. Thukhen ni iin ama thu a kikhen mateng kuamah in thuak nailo ding hicih pen bek thumaan ahi hi. Mite in Zeisu nih veina hong paikik ciangin a thaman tek uh ngah ding hi (Mangmuhna 22: 12).\nJob 21:30, 32. Pasian hehin, mite gim a piak ciangin migilote peng tawntung zawsop hi. 32Migilopa a kivui ciangin a hankhuk kicing a,\nLaisiangtho in migilo a sisate leitung bei hun-a thawhkik ni masiah haan ah om hicih hong gen hi. Zeisu’ sapna aw za iin hell meikuang pan hilo-in, haan pan a dawng ding uh hi.\nMawhna ii thaman pen hell meikuang ah tawntung nuntaakna hilo-in, a kilehbulh lian – sihna hizaw hi. Ih vek in sihna masa ah ih si ding hi (Hebrews 9:27), ahih hangin Laisiangtho in migilote hell sunga sihna pen sihna nihna hi ci hi (Mangmuhna 21: 8). Sihna masa panin mi khempeuh thaman ngah dingin thokik ding hi; ahih hangin sihna nihna panin thawhkikna cih om nonlo-a a tawpna hi. Hell sungah a tawntung ka’ang ding hileh Zeisu thuakna amawkna hi ding hi.\nMisite limbo leh purgatory te ah tawlnga hi cih thuhilhna pen Laisiangtho sungah omlo hi. Laisiangtho in teel ding nam nih bek hong hilh hi—tawntung hinna maw? tawntung sihna? (Thuhilhkikna 30:15).\nLate 37:10, 20. Ahih hangin tawlkhat sungin migilopa om nawnlo ding a, ama omna mun na lim zon' mahmah hangin tua lai-ah amah na omlo ding hi. 20Ahih hangin __________ kisia hi. Topa' galte pen lono etlawm tawh kibang a, amaute mangthang pak uh hi. Meikhu bangin mangthang uh hi.\nMalakhi 4:1, 3. Vanglian Topa in hih bangin ci hi: “En un, mi kiphasak khempeuh leh migilo khempeuh, a zung a hiang cih omloin buhtu bangin a kattum ding hun hong tung ding hi. Tua ni ciangin khat zong suakta loin a vekpi-in kangtum khin ding uh hi. 3Keimah in na kong sep ni ciangin note in __________ nuaisiahin leivui bangin na tuancil ding uh hi.\nMigilote hell sungah kaangtum ding uha, vut leh vai suak khin ding uh hi.\nMaangmuhna 20:9. Leitung khempeuhah amaute pai uh a, Pasian' mi siangtho omna mun leh Pasian in a it khuapi umcih uh hi. Ahi __________ vantung panin meikuang hong paisukin amaute a kangtum hi.\nPeter Nihna 3:10. Ahi __________ theihkholh lohpi-in guta bangin Topa hong paiding Ni hong tung ding hi. Tua Ni ciangin nakpi takin a ging in vantungte maimang sakin, vantung nate mei in kangtumin maimang ding a, leitung leh a tunga om na khempeuh a mangthang ding hi.\nLeitungah kihal ding ahih manin, Hell meikuang pen hih leitung ding ahi hi.\nUklo! Thamlo-in amauteng kattum nading akibawl ahi hi. Atawpna ah amaute avekpi un hih leitungah vut leh vai suak ding uh hi. Pasian in Satan kiangah gena, “cikmah hun ciangin na piangkik kei dinghi.” Ezekiel 28:18, 19.\nMawhna, mawhneite leh hih leitunga om teng khempeuh a kattum khitciangin meimit ding hi. Atawntunga kuang den mei hilo hi. Mawhna teng halna, hih meikuang pen mit ngeilo hileh, mawhna teng asiangsak zolo meikuang hiding hi. Pasian in mawhna pen omden lo ding susia ma-ang dingin gel hi. Mangmuhna 21:5 “En in, na khempeuh athakin ka bawl hi,” ci hi.\nMi tampite in kha sitheilo hi ci-in um uh hi. Ahih hangin Pasian in nih vei gena, “Amawh kha si ding hi”ci hi “The soul that sinneth, it shall die.” (Ezekiel 18:4, 20). Laisiangtho gen mah bangin migilote in a pumpi uh leh a kha uh hell meikuang tawh kangtum ding uh hi.\nHell meikuang pen Satan leh dawigilote ading bek a kibawl hi. Mawhna pan ka paikhiat nop keileh, kei zong ka kangtum ding hi. Banghang hiam cihleh mawhna kihaltum keileh mawhna in leitung khempeuh siasak kik ding hi.\nPasian in a it mihingte asusia nuam hilo hi. “Kisikkik a nuntaakna ih ngah ding hong deih hi.” 2 Peter 3:9. Atawntungin amah in, amaute kiangah,” na gamtatsiatna pan un hong kilehkik un, banghang in si ding nahi uh hiam?” ci den hi (Ezekiel 33:11). Mihingte suksiat ding pen Pasian deihna hihetlo hi. Hell meikuang zong alamdang khat hi. Pasian in mihingte gupkhiat nadingin bangmah selsim neilo hi. Migilote in akisuksiat ma-un, Pasian thumaan mahmah hi, ci ding uh hi (Roman 14:11).\nHilo hi! Atawntung meikuang pen kisumit theilo hi. Ahih hangin akang ding teng khempeuh akat khitciangin mit ding hi. Gentehna in Jeremiah 17:27 sungah Pasian mite acihtak kei uhleh, Jerusalem amit theilo meikuang tawh kihal ding hi. Laisiangtho in hih genkholhna tangtung khin hi ci hi. Amaute in biakinn haltum uha, Jerusalem kulhpite susia iin kumpi innte mei tawh hal-in Topa in Jeremiah tunga a gen mah bangin tangtung khin hi.” 2 Khangtangthu 36:19, 21. Tua meikuang pen akang ding omlai siah kuamah in sumit zolo uh hi, tua khitciangin mit hi. Laisiangtho in a mit ngeilo meikuang acih hangin, tuni in kuang nawnlo hi.\nLaisiangtho leh Laisiangtho mah kidawngsak ni. Sodom leh Gomorah khuapi pen tawntung meikuang tawh hal hi cihpen teltak iin ih thei hi, ahih hangin tu-in kuang nawnlo hi. Amaute vut suak khin uh hi (2 Peter 2:6) tawntung meikuang tawh kihal ahi hi. A thuakna uh pen atawntung hi. ( Behlapna na-en in "Sumhaupa leh Lazarus" thulu ah).\nHilo! Jonah ngapi gil sungah sun thum leh zan thum om hi (Jonah 1:17) hi napi in amah in “tawntung,”ci hi. Atawntung tawh kibangsa hingel ding cih ka um hi. Greek pau in “atawntung” cih kammal pen Mangmuhna 20:10 sungah “aion,” ci in kigelh a tua pen mikang lai-in “eon” hi. Agennopna ah ciangtan omlo hunsung cihna hi. Atawntung ci-in Laisiangtho sungah 56 vei om a, pawlkhat om nonlo hi. Atawntung cih pen , acitak sila pa nuntaakna (Paikhiatna 21:6) ah gen a, adang atawntung cih kammal pen khangsawnte ci-in (Thuhilhkikna 23:3) ah gen hi. Mite tawh atawngtung cih pen, "a nuntaak sung tawntung" acihnopna ahi hi (1 Samuel 1:22, 28).\nPeter Nihna 3:13. Eite in Pasian' hong ciamsa, thuman bekbek a __________ ding mun van thak leh lei thak a ngak ihi hi.\nVutlevai asuak khin hih leitungah Pasian in van thak leh lei thak hong bawlsak kik ding hi. Piansak anungta khempeuh adingin, lungdamna, kilemna, lungmuanna, genzawh loh nuamnate kong pia ding hi ci-in hong kamciam hi.\nOmkiklo! Kitel mahmah hi. Mawhna omkik ngei nawnlo ding hi. Isaiah 65:17En un, vantung thak te leh leitung thak te kapiangsak hi, abeisa nate kiciamteh nawnlo, kiphawk kha nawnlo ding hi.\nNa it mahmah na tapa in mi that den khat hileh daan na pia nuam ding hiam? Pia nuam kha ding hiteh. Tua bang ahih leh amah pen ahingtang iin meikuang tawh ni khat sung bek kihal ding na ut diam? Ki-utlo ding hi. Tua bang mahin Pasian in atate meikuang-a kang amu nuam hi hetlo hi. Tua pen siatna galpi teng khempeuh sangin asia huai zaw mahmah ahi hi. Pasian deihdan hi hetlo hi. Atawntung meikuang leh kaat te in Pasian zia ahi itna leh thumaanna te tawh kilehbulh mahmah ahi hi.


url: =55 Khun Lum Praphat Road, Tambon Chong Kham, Amphoe Mueang, Mae Hong Son\n0 5361 2141, 0 5361 2121\nIt is located in the city of Mae Hong Son. No. of units : 38